Harga Minyak Turun Tiga Hari Berturut-turut

Harga minyak mentah jatuh tiga hari berturut-turut sehingga hari ini walaupun bekalan minyak US dijangka akan susut kerana para pelabur masih meragui keupayaan OPEC untuk mengurangkan bekalan minyak dunia seperti yang dijanjikan.
Minyak brent yang menjadi ukuran harga pasaran minyak dunia turun 20 sen atau 0.38% kepada $51.94 setong setakat jam 12.35 tengahhari.
Harga minyak West Texas Intermediate (WTI) pula susut 15 sen atau 0.31% kepada $49.02 se tong, selepas jatuh 0.4% semalam.
Berdasarkan laporan Institusi Petroleum Amerika (API) semalam, bekalan minyak di US jatuh lebih daripada jangkaan menyebabkan import menurun dan pengeluaran meningkat. Bekalan susut 7.8 juta tong dalam masa seminggu kepada 478.4 juta tong, berbeza agak jauh dengan jangkaan penganalisis sebanyak 2.7 juta tong. Laporan semalam mengurangkan jangkaan terhadap kenaikan pengeluaran minyak US untuk tahun 2018.
 Hari ini, Jabatan Maklumat Tenaga US pula akan mengeluarkan laporan status bekalan minyak mentah pada jam 10.30 malam.
“Harga minyak kekal sekitar $45-$50 untuk WTI, dan sehingga $52 untuk Brent”, kata Bob Takai, presiden Sumitomo Corp Global Researh di Tokyo. “Penggalian minyak semakin perlahan selepas bilangan pelantar berkurangan kerana mereka tidak boleh menghasilkan modal apabila harga minyak kekal di bawah $50”
Pasaran harga minyak turut terkesan berikutan OPEC dan pengeluar-pengeluar utama yang lain mengalami kesukaran untuk mematuhi syarat had pengeluaran minyak yang dijanjikan. Pengeluaran minyak di Libya yang pulih dan meningkat antara satu faktor yang menyukarkan usaha OPEC untuk mengurangkan bekalan, di tambah pula US juga sedang meningkatkan pengeluaran mereka.
Pada nota kajian ANZ Bank di Australia menyatakan, “Hanya tinggal beberapa minggu sahaja lagi untuk musim panas US, para pelabur mula berbahas adakah had pengeluaran oleh OPEC yang ada sekarang akan menyebabkan permintaan minyak berkurangan di Amerika Utara”.


USD/JPY Teruskan Kenaikan Selepas Jatuh Ke Paras Terendah 7 Minggu

Walaupun sentimen pasaran kekal berisiko, matawang safe-haven Yen yang sepatutnya mendapat kelebihan dilihat gagal mengukuh sebaliknya bergerak lemah pada dagangan Khamis.
Menurut tinjauan terbaru Reuters, Bank of Japan (BOJ) menurunkan unjuran ekonomi akibat impak ketara oleh pandemik Coronavirus terhadap ekonomi Jepun.
Gabenor bank pusat, Haruhiko Kuroda menyatakan ekonomi Jepun akan memperlihatkan pertumbuhan yang negatif untuk suku kedua tahun ini. BOJ akan terus memantau kesan pandemik terhadap ekonomi dan akan mengambil langkah yang sewajarnya jika diperlukan.
Pada pergerakan matawang pula, Yen kembali bergerak lemah berbanding US dolar 2 hari berturut-turut dengan kenaikan pada carta harga pasangan USD/JPY.
Kenaikan itu adalah susulan penurunan drastik harga yang dipamerkan pada Selasa lalu yang mencatatkan paras terendah 7 minggu hampir menyentuh paras 106.000.
Kenaikan harga pada Rabu telah melepasi paras halangan Moving Average 50 (MA50) pada rangka masa 1 jam pergerakan harga menunjukkan trend bullish kembali.
Kenaikan diteruskan sehingga dagangan semalam dengan paras ketinggian yang dicapai menguji rintangan 107.400 sebelum menutup dagangan sesi New York di paras lebih rendah semula.
 Sesi pasaran Asia pada Jumaat melihatkan harga bergerak perlahan dan menurun hampir ke paras 107.00 dan juga menguji paras sokongan MA50.
Jika harga berjaya turun lebih rendah semula, penurunan seterusnya dilihat akan menuju zon RBS (resistance become support) pada 106.600.
Penurunan lebih rendah akan menuju semula paras terendah mingguan yang hampir menyentuh paras 106.00. Paras tersebut juga merupakan zon support yang gagal ditembusi ketika diuji pada dagangan Mei.
Namun jika harga meneruskan kenaikan, zon resistance pada ketinggian semalam akan diuji sebelum kenaikan lebih tinggi akan menuju zon resistance di bawah paras 108.000.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengukuhan USD Terbantut! Apa Dah Jadi?

Kenaikan yang dicatatkan US dolar terbantut apabila pasaran beralih ke sesi Eropah, menyaksikan dolar Kanada terus mendapat sokongan daripada harga minyak yang lebih tinggi.
OPEC telah mengejutkan pasaran pada awal minggu dengan menurunkan pengeluaran sebanyak 1.16 juta tong sehari bermula Mei sehingga penghujung 2023.
Hasilnya, harga minyak melonjak dan memacu dolar Kanada untuk didagangkan menguat pada paras tertinggi 6 minggu berbanding US dolar.
US dolar pula mendapat manfaat daripada pasaran yang berhati-hati pada awal minggu, namun kembali mengurangkan beberapa keuntungan tersebut pada pembukaan sesi Eropah.
Indeks dolar yang mengukur kekuatan dolar greenback berbanding enam mata wang utama diniagakan sedikit susut pada 102.70.
 Pelabur kini menantikan terbitan data PMI pembuatan tinjauan ISM Amerika Syarikat yang akan dikeluarkan pada sesi New York akan datang.
Dalam pada itu, dolar Aussie kembali menghapuskan kerugian yang dipaparkan pada sesi Asia dengan tumpuan kini terarah kepada mesyuarat polisi Reserve Bank of Australia (RBA) pada hari Selasa.
Sementara itu di Eropah, mata wang euro dan pound sedikit meningkat daripada kejatuhan terdahulu, memanfaatkan penyusutan yang dicatatkan US dolar.
Bagaimanapun, pergerakan lebih jelas dalam pasaran dijangka akan dapat dilihat pada sesi New York dengan pembukaan pasaran saham AS dan data yang bakal diterbitkan.
Di sisi lain, mata wang swiss franc merosot selepas data inflasi yang dikeluarkan menunjukkan harga pengguna Switzerland menurun pada bulan Mac.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Komen Juncker Bangkitkan Semula Harapan Untuk Kesepakatan Rundingan Brexit

Keputusan mesyuarat polisi monetari oleh beberapa bank pusat utama semalam tidak memberikan kejutan dan pergerakan ketara matawang pada dagangan penghujung minggu ini.
Selepas Federal Reserve (Fed) menurunkan kadar faedah pada awal pagi semalam, Bank of Japan (BOJ), Swiss National Bank (SNB) telah mengekalkan kadar feadah untuk mesyuarat September. Disusuli pula keputusan mesyuarat oleh Bank of England (BOE) pada sesi Eropah yang turut mengekalkan kadar faedah di paras sebelum ini.
BOE telah mengekalkan kadar tidak berubah pada 0.75% seperti yang telah dijangkakan oleh pasaran dengan undian majoriti oleh ahli mesyuarat. Dengan turut mengekalkan program pembelian bon, bank pusat masih menekankan isu Brexit akan terus mempengaruhi permintaan dan inflasi, dan akan menjurus ke arah penurunan kadar lebih rendah.
 Keputusan mesyuarat tersebut telah memberi tekanan terhadap dagangan Pound dengan intonasi dovish oleh bank pusat. Namun, Pound kembali melonjak pada sesi pasaran New York susulan komen positif oleh Presiden Suruhanjaya Eropah, Jean Claude Juncker berhubung isu Brexit.
Juncker menyatakan bahawa beliau sedang meneliti isu sempadan Ireland dan berkemungkinan perjanjian mampu dicapai jika kesemua obektif mampu dicapai. Beliau sedang berusaha melakukan yang terbaik dan bersedia untuk menghapuskan kawalan sempadan dan mencapai persetujuan perjanjian.
Juncker juga telah mengesahkan bahawa beliau telah menghantar dokumen-dokumen kepada Perdana Menteri UK Boris Johnson untuk idea draf lakaran bagi perjanjian Brexit yang baru.
Dengan ini, perjanjian mampu dicapai menjelang tarikh akhir pengunduran Britain dari Kesatuan Eropah pada 31 Oktober nanti. Jika tiada sebarang perubahan pada perkembangan tersebut, dagangan GBP dijangka akan meneruskan momentum pengukuhan bersambung minggu hadapan.


Pergerakan Pasaran Kewangan Global Setakat Malam Ini

Kelemahan US dolar kecuali berbanding Yen telah memberikan sedikit sokongan kepada logam berharga, emas. Tetapi impak tersebut telah diseimbangkan semula oleh hasil-bon global yang tinggi berikutan jangkaan pengetatan polisi bank pusat.
Emas dalam sesi dagangan New York pada Rabu bergerak dalam julat kecil di mana support berada di paras $1250.
Ketika ini emas didagang di sekitar $1244.66 setakat pukul 10.43 malam.
Terdapat kenaikan berterusan dalam hasil-bon di Eropah pada Khamis dengan hasil-bon 10 tahun Jerman bergerak menghampiri 0.45%, manakala hasil bon 10-tahun US naik ke paras 2.25%.
Tekanan ke atas terhadap hasil-bon dan jangkaan bank pusat global akan mengurangkan pelonggaran polisi monetari beberapa bulan akan datang adalah penting kerana ia akan memberi tekanan kepada emas.
 Harga pengguna di Jerman meningkat kepada 1.6% pada Jun dari 1.5% sebelum itu jika dibandingkan dengan jangkaan pasaran 1.4%.
Data yang dikeluarkan sebentar tadi juga menunjukkan pertumbuhan GDP Amerika Syarikat dikaji semula naik kepada 1.4% berbanding data sebelum 1.2% dengan perbelanjaan pengguna juga mengukuh.
Walaupun US dolar ketika ini melemah, tetapi ia masih kekal mengukuh berbanding Yen sejak tiga minggu lalu.
Kombinasi antara pengukuhan US dolar dan peningkatan hasil-bon memberikan tekanan kepada emas di mana Usd/Jpy kekal kukuh.
Terdapat risiko pergerakan yang tidak diduga dalam jangka masa 24 jam dari sekarang berikutan penghujung bulan di mana biasanya terdapat banyak perubahan aktiviti pelaburan di seluruh dunia.


EUR/USD Teruskan Kenaikan Pada Awal Sesi Pasaran Eropah

Pergerakan harga perlahan sepanjang sesi pasaran Asai pagi ini memulakan dagangan awal minggu dengan ketiadaan data-data ekonomi penting serta bank-bank utama yang masih ditutup.
US dolar masih diniagakan berisiko sejak minggu lalu dengan kebimbangan terhadap penularan wabak COVID-19 di Amerika Syarikat semakin membimbangkan.
Amerika Syarikat kini mencatatkan kes kematian tertinggi dunia melebihi 22,000 korban akibat COVID-19 mengatasi Itali dan kes jangkitan juga merupakan yang tertinggi melepasi angka 560,000 kes.
Pergerakan harga mula aktif pada awal sesi pasaran Eropah bermula dengan US dolar terus didagangkan menyusut.
Diperhatikan pergerakan harga pada carta pasangan matawang EUR/USD, harga yang bergerak mendatar pada awal sesi Asia kemudiannya telah membuat lonjakan melepasi paras ketinggian 1.09500 yang merupakan resistance pada dagangan minggu lalu.
Euro dijangka mampu bergerak lebih kukuh berbanding US dolar selepas Menteri-menteri kewangan dalam Kesatuan Eropah (EU) telah bersependapat dalam melaksanakan pakej rangsangan ekonomi yang bernilai €540 bilion untuk membantu negara anggota yang terjejas.
 Harga pada carta EUR/USD berkemungkinan meneruskan kenaikan menuju paras tumpuan pada 1.1000.
Kenaikan lebih tinggi akan menuju zon resistance di bawah paras 1.11400 iaitu ketinggian yang dicapai harga pada penghujung dagangan Mac lalu.
Namun jika harga kembali membuat penurunan semula, harga akan kembali menguji zon RBS (resistance become support) di bawah paras 1.09500 sebelum turun lebih rendah melepasi 1.09200.
Penurunan seterusnya bakal menuju zon RBS 1.08400 yang menjadi paras sokongan harga pada minggu lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Data Terkini Pelantar Minyak Mentah Bakal Menghancurkan Pengukuhan Sesi Ini?

Harga minyak mentah meningkat sedikit dalam sesi dagangan sesi Asia pada hari Jumaat menjelang data kiraan pelantar yang bakal diumumkan hari ini. Selain itu, tumpuan pasaran masih diberikan kepada data NFP yang bakal menjadi petunjuk terhadap tahap kesihatan ekonomi Amerika Syarikat.
Niaga minyak mentah di New York Merchantile Exchange bagi penghantaran Jun meningkat sebanyak 0.02 peratus kepada $45.53 setong, manakala minyak Brent melonjak sebanyak 0.04 peratus kepada $48.40 setong.
Laporan yang dikeluarkan pada Khamis menunjukkan bahawa OPEC dan non-OPEC mungkin akan melanjutkan perjanjian untuk mengehadkan jumlah bekalan kepada separuh kedua tahun ini bagi membantu mengurangkan lebih bekalan di dalam pasaran.
Jumlah pengeluaran terkini dari AS akan dapat diteliti sebaik sahaja data kiraan pelantar diumumkan hari ini.
 Memetik laporan daripada syarikat Baker Hughes minggu lalu, aktiviti penggerudian pelantar minyak di AS meningkat buat minggu ke 15 berturut-turut. Jumlah pelantar meningkat sebanyak 9 hingga 697 buah, ke tahap tertinggi sejak Ogos 2015.
Semalam, harga minyak juga ditutp lebih rendah sebanyak 5 peratus sekali gus menghapuskan keuntungan yang pernah dicapai sebelum ini gara-gara tindakan OPEC dan non-OPEC untuk mengekang jumlah bekalan di dalam pasaran.
Harga minyak mentah menjunam kepada $45.31 berhampiran paras terendah yang dicatat pada 30 November lalu iaitu pada $45.22.

Jepun, China dan Korea Selatan Bersetuju Untuk Menentang Sebarang Bentuk Perlindungan Perdagangan!


Apa Kata Gabenor RBA Lowe Mengenai Ekonomi Semasa?

Menjadi tumpuan sesi Asia hari ini adalah ucapan Gabenor Reserve Bank of Australia (RBA), Philip Lowe yang berucap mengenai pasaran buruh dan dasar monetari di webinar yang dihoskan oleh Persatuan Ekonomi Australia.
Lowe memberitahu bahawa kadar pengangguran Australia perlu turun lebih jauh dan bertahan di tahap terendah 4% untuk mengangkat inflasi, hasil yang dijangka tidak akan berlaku sehingga 2024.
Belaiu juga mengatakan bahawa adalah sukar untuk menentukan bila sebenarnya pekerjaan penuh dapat dicapai, di mana kita dapat mengharapkan pertumbuhan dalam upah yang berterusan.
Walaupun sukar untuk ditentukan, tetapi kadar pengangguran perlu berada di tahap 4% secara berterusan supaya ekonomi Australia dianggap beroperasi dengan pekerjaan penuh, kata Lowe.
 Kadar pengangguran semasa adalah pada tahap 5.1%.
Bagi membantu menyokong ekonomi, RBA telah mengekalkan kadar faedah tidak berubah di paras terendah 0.10% pada Selasa, dan menegaskan bahawa ia tidak akan menaikkan kadar sehingga mencapai objektif pekerjaan dan inflasi.
Ramalan RBA menunjukkan ekonomi Australia tidak akan dpaat mencapainya sehingga tahun 2024.
Susulan ucapan Gabenor Lowe, dolar Aussie kekal didagangkan lebih rendah berbanding matawang US dolar pada sesi Asia.


Keputusan ECB Tambahkan Lagi Lonjakan EUR/USD Sehingga 130 Pips!

Mata wang Eropah berjaya paparkan pengukuhan berbanding US dolar pada dagangan Khamis semalam dengan tumpuan kepada keputusan mesyuarat bank pusat Eropah dan England.
European Central Bank (ECB) telah mengekalkan kadar faedah tidak berubah dan mengesahkan program pembelian kecemasan pandemik (PEPP) akan berakhir pada Mac 2022 seperti yang dijangkakan pasaran sebelum ini.
ECB juga umumkan langkah tapering bagi program pembelian aset (APP) kepada pengurangan sebanyak €40 bilion pada suku kedua dan €30 bilion pada suku ketiga tahun hadapan daripada pengurangan semasa pada €20 bilion.

Pergerakan harga pada carta pasangan mata wang EUR/USD telah menambah lonjakan sekitar 80 pips sejak dari sesi Asia semalam.
Ini menyusuli lonjakan harga selepas keputusan mesyuarat FOMC pada sesi sebelumnya dan menunjukkan Euro berjaya mendominasi pada dagangan penghujung minggu dengan kenaikan sekitar 130 pips dalam masa 2 hari.
Namun kenaikan bergelut untuk melepasi zon 1.13500 sebelum kembali menutup dagangan sesi New York lebih rendah semula.
 Sekiranya situasi berterusan, kenaikan lebih tinggi akan dijangkakan untuk menuju zon rintangan pada 1.14000 selepas beberapa minggu harga bergerak di bawah zon tersebut.
Pelabur walau bagaimanapun tidak menolak ramalan bagi penurunan semula harga dengan faktor fundamental yang kukuh menyokong US dolar.
Penurunan harga berkemungkinan akan menguji sekali lagi zon support 1.12500 sekiranya US dolar kembali mengukuh di penghujung minggu.
Penurunan lebih rendah untuk perubahan trend bearish semula akan mendorong harga menuju zon support utama 1.12000 yang menjadi zon terendah harga dicecah untuk tahun 2021.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perbualan FOMC : Apa maksud ‘Taper’ dan apakah kesannya terhadap Matawang US Dollar

(Ini adalah artikel lama Tahun 2013 – setiap meeting FOMC berubah-ubah perbincangannya. Pada tarikh artikel ini ditulis, perbincangan tentang “tapering” giat di perbincangkan)
Ahead of FOMC malam ini, saya mendapat puluhan email, dan PM di facebook yang bertanyakan soalan-soalan lebih kurang di bawah.

 Taper tu apa?
Malam ni FOCM sat lagi TAPER dak?
FOMC awai pagi jap lagi bincang pasal apa bro?
Lepas FOMC satgi , USD kuat ka lemah ?
FOMC ni pasai taper tak taper saja, tapi saya tak faham apa tu bro? ulas sikit.
Taper tak taper malam ni?
Depa kata FOMC malam ni bincang pasal TAPIR, menatang jenih apa tu?
Apsal FOMC sembang pasal Tapir bro? binatang tapir ke?
US bela tapir apa bro? baru baca tadi, tak faham.
Tuan, boleh bagi update, nak buy ka sell EUR/USD pada FOMC malam ni?

Pening jugak kalau nak jawab semua,mai nak cerita sikit, apa yang saya faham, FOMC tu adalah Federal Open Market Committee, meeting antara comittee ni di buat selalunya dalam kekerapan 4 kali setahun. Dalam perbincangan ni lah nak tentukan projection pertumbuhan ekonomi  yang bertindak secara langsung dengan currency bagi United States (Amerika Syarikat) iaitu USD.
Topik yang jadi perbualan hangat untuk FOMC (khamis pukul 3 pagi) ni adalah Fed nak TAPER ka TAK TAPER?
Apa pulak dah TAPER ni ?
Lebih kurang macam ni ceritanya untuk senang faham TAPER ni. TAPER ni macam tindakan mengurangkan sesuatu. Pada tahun 2008-2009 masa financial krisis USD, Fed(Federal Reserve – kira macam central banking system di US la) memotong interest rate mereka sehingga 0%. Kosong tu ! Tapi walaupun dah potong dah still tak ada kesan , unemployment (jobless) claim masih banyak, dan Fed fikir macam mana nak naikkan ekonomi lagi ?
Fed pun beli la US Treasuries dan Mortgage yang di backup untuk potong kos yang dipinjam oleh mereka ini dan pump banyak duit cash ke dalam sistem. Fed beli semua ni guna duit yang mereka create suka-suka saja. Ya lah, mereka kan Fed, suka2 cetak duit lah, dan buat ni.
Diorang dah beli dalam 85 billion usd setiap bulan, jadi TAPER ni adalah proses untuk kurangkan dari 85 billion tu mungkin jadi 75 billion ka, lebih kurang macam tu lah, tapi tak hapuskan pembelian, just slowing down pembelian tu.
Ben Bernanke(sila google untuk cari siapa pakcik ben ni) pernah cakap, yang kalau kami TAPER saja bermaksud ekonomi US tengah kuat lah. Macam tu lah kiranya.
 Jadi apa kesan jika taper atau tak ?
Kesan jika TAPER – USD akan di beli sebab dijangkakan USD kuat. Semua akan beli. Eur/USd, GBP/USd akan jatuh dan USD/JPY akan naik !
Jika TAK TAPER – USD akan di jual dan semua harta akan dirampas( bab harta di rampas tu lawak sahaja, dialog P.ramlee 3 Abdul..hehe) Kira USD jatuh lah, USD/JPY jatuh, GBP/USD naik dan lain..sila cari correlation pair yang berkesan..
Nota : Tapi beri perhatian yang spekulator sangat banyak ketika news realease, banyak fake breakout dan arah, jadi berhati-hati dan perhatikan pasaran.
Jom cerita tentang pendapat-pendapat Bank Bank yang berbillion-billion kayanya dan besarnya tentang TAPER atau tak pukul 3 nanti?
TD: Januari kot Taper
Citi: kami vote 40% saja untuk taper December
BNP: December tak, Bulan 3 mungkin taper
Barclays: Bulan 3 taun depan nuu taper !
Goldman: March la, 7% rate unemployment takkan taper malam ni
Nomura: Kami jangkakan meeting Januari nanti taper
HFE: Taper sebab dah nampak cahaya pada Nov..hehe
MS: pelik jika taper Januari, Bulan 3 taun depan lah
Credit Suisse: pelik December, januari kot
Pierpont: tak taper December
DBank: December taper, 10 billion kurang rasanya
Jefferies: 5 billion usd akan di taper
BMO: december pelik, januari jugak laa
JPM: kami suka jika december taper, tapi fed delay smpai Jan rasanya
BOFAML: 15% peluang taper Dec, 30% Jan, 35% March, 20% lepas2 tu kot
RBS: yakin tak taper december
Soc Gen: Januari lagi syok taper !
2 saja yang rasa Taper, 6 bank vote for January, 3 untuk march dan yang lain tu depa malas pikiaq. Haha.
Ok harap semua faham subjek tapir atau tak ni. Tapir atau tak, saya mengambil pendekatan stay away from bignews, tambah-tambah petang tadi dah TP buy GU. Cukup dah untuk hari ini.Mari perhatikan FOMC nanti. FOMC ni saya lebih banyak perhatikan movement sebab ia memberikan saya idea untuk saya rangkakan Trading Plan saya selepas itu. Movement sama ada TAPER atau tak memang ilmu bagus untuk ditimba sebagai pengalaman dalam memahami fundamental analisis dalam dunia forex.
P/s: maaf post agak santai dan loghat utara malam ni. hehe..bawah ni gambar TAPIR..bukan TAPER !

Keep learning. You are one step closer than yesterday – MoshedFx


EUR/USD Kembali Pamer Lonjakan Menjelang Laporan Data Pekerjaan NFP

Dagangan pada Jumaat penghujung minggu menyaksikan US dolar kembali mempamerkan prestasi yang buruk menjadi matawang paling lemah didagangkan dalam pasaran berbanding matawang utama yang lain.
Ini adalah susulan kebimbangan pelabur menjelang laporan data pekerjaan NFP Amerika Syarikat (A.S) pada sesi New York malam ini dengan ramalan angka bacaan yang merosot.
A.S diramalkan mencatat kehilangan pekerjaan sehingga 22 juta untuk bulan April dengan data pekerjaan ADP diterbitkan pada Rabu yang mengukur pertambahan pekerjaan sektor swasta turut merekodkan penurunan sehingga lebih 20 juta.
Meneliti pergerakan harga pada carta pasangan matawang EUR/USD semalam, harga telah membuat penurunan sehingga mencecah paras terendah sekitar 1.0765 susulan data tuntutan pengangguran diterbitkan.
Namun, harga kembali melonjak lebih 60 pips melepasi halangan Moving Average 50 (MA50) pada rangka masa 1 jam pergerakan harga sebelum menutup dagangan di sekitar paras tertinggi harian 1.0830.
Memberi isyarat awal perubahan trend pada carta EUR/USD, harga dilihat menyambung kenaikan pada sesi Asia hari ini.
Kenaikan harga bakal menuju zon SBR (support become resistance) di paras 1.0900 yang menjadi tumpuan pada dagangan awal minggu.
 Kenaikan lebih tinggi akan mendorong harga menuju zon resistance pada ketinggian 1.1000.
Namun jika harga kembali membuat penurunan semula, harga akan turun menguji paras sekitar 1.08200 yang merupakan zon RBS (resistance become support) terbaru.
Penurunan lebih rendah di bawah paras sokongan dinamik MA50, akan menguji semula paras terendah minggu ini yang dicecah semalam sekitar 1.0765.
Penurunan seterusnya akan menguji pula zon support di paras 1.07300 yang gagal ditembusi pada dagangan April lalu.
Waspada dengan pergerakan volatile harga untuk dagangan US dolar menjelang laporan data pekerjaan NFP yang menjadi tumpuan utama para pelabur.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Ini

Matawang Yen menguat berbanding Dolar pada hari ini memandangkan semakin banyak keretakan dalam pasaran saham global sekaligus mendorong para pelabur untuk beralih kepada aset-aset yang lebih selamat. Walaupun pasaran Wall Street melonjak pada hari Rabu tetapi pada awal dagangan Amerika Syarikat hari ini saham Eropah iaitu STOXX jatuh 1%.
Bukan itu sahaja, kebimbangan pasaran juga didominasi oleh kejatuhan keuntungan perindustrian China. Impak daripada itu, matawang komoditi seperti Dolar Australia dan New Zealand merosot pada dagangan hari ini.
 Dalam perkembangan di Britain pula, Sterling didagangkan pada kawasan terendah sejak tiga hari apabila para pelabur sedang menanti perkembangan Brexit seterusnya. Perdana Menteri Theresa May dikatakan akan cuba meyakinkan para penggubal undang-undang untuk menyokong perjanjian Brexitnya pada bulan depan dan kemudiannya mendapatkan kelulusan Parlimen.
Indeks DXY yang mengukur kekuatan matawang Greenback berbanding tujuh matawang yang lain menurun 0.33% setakat 11:00 malam ini.
Major pair seperti EUR/USD setakat ini menaik 0.58%, dimana GBP/USD di dagang tinggi 0.16%. USD/JPY pula merosot 0.55% dengan USD/CAD didagang 0.50% lebih tinggi. USD/CHF pula di dagang melemah pada 1.07%. Pair AUD/USD dan NZD/USD masing-masing didagangkan negatif 0.48% dan 0.24%.


US Dolar Kukuh Di Atas 100, Ini Perkara Penting Perlu Diketahui ‘Trader’ Dalam Pasaran!

US dolar melonjak ke paras tertinggi hampir 20 tahun berbanding matawang yen berikutan pengetatan agresif daripada Rizab Persekutuan. US dolar telah melonjak setinggi 126.32 yen iaitu paras paling kukuh sejak Jun 2002 dengan kenaikan 0.3%.
Indeks US dolar yang mengukur matawang US dolar berbanding enam matawang utama telah mengukuh ke paras dagangan 100.52 iaitu paras tertinggi sejak Mei 2020. Setakat ini US dolar telah berjaya memperoleh hampir 3% dan berada pada landasan untuk kenaikan seterusnya.
Gabenor Bank of Japan Haruhiko Kuroda pada hari Rabu menyatakan bahawa kenaikan inflasi baru-baru ini didorong oleh kos import yang lebih tinggi dan ianya boleh menjejaskan ekonomi, menekankan keazaman bank pusat untuk mengekalkan dasar monetari yang sangat longgar.
Pada hari ini juga, data indeks harga pengeluar A.S pada bulan Mac melonjak keparas tertinggi 11.2% sejak November 2010. Ini mengukuhkan jangkaan pasaran bahawa the Fed akan menaikkan kadar faedah sebanyak setengah mata peratusan pada mesyuarat dasar bulan depan.
 Menurut Juan Perez, pengarah perdagangan, di Monex USA di Washington, terdapat tanda-tanda inflasi yang mencukupi bahawa the Fed akan terus mengekalkan nada hawkish. Ini akan mendorong kepada pengukuhan US dolar. Disisi lain gabenor Rizab Persekutuan Lael Brainard menyatakan bahawa bank pusat masih meneruskan beberapa siri kenaikan kadar faedah walaupun terdapat beberapa tanda penurunan harga.
Disisi yang berbeza, matawang Euro susut ke paras dagangan $1.0809, paras terendah berbanding US dolar dalam tempoh lebih sebulan. Pelabur mengambil sikap berhati-hati menjelang mesyuarat penetapan dasar Bank Pusat Eropah pada Khamis.
Walaupun pasaran tidak menjangkakan sebarang perubahan kadar faedah, pemain pasaran akan mendapat lebih banyak indikasi dari Presiden ECB Christine Lagarde mengenai tindakan susulan ECB.
Akhir sekali euro berkemungkinan akan kekal terjejas oleh konflik berterusan Rusia-Ukraine. Perang itu, kini dalam bulan kedua, telah meningkatkan kos petrol dan telah membawa kepada lonjakan harga makanan di peringkat global.


Bekas FOMC William Dudley Suarakan Pandangan Kontroversi Mengenai Isu Ekonomi Amerika Syarikat!

Bekas Presiden Fed New York, William Dudley  mengeluarkan pandangan peribadi beliau pada hari Selasa tentang situasi bank pusat. Beliau telah mencadangkan the Fed agar tidak ikut masuk campur dengan permainan perang dagang Presiden Donald Trump dengan China.
Dudley menyatakan bahawa perang dagang adalah sebuah bencana yang direka untuk ekonomi Amerika Syarikat. Beliau menambah, dengan objektif the Fed untuk mencapai ekonomi yang sihat, the Fed seharusnya menahan daripada melanjutkan pemotongan kadar faedah bagi menghambat presiden Trump daripada meningkatkan ketegangan perdagangan.
 Pandangan yang dikeluarkan oleh Dudley ini merupakan pandangan yang kontroversi namun bekas pegawai the Fed itu tidak berhenti disitu. Beliau turut mencadangkan agar the Fed mempertimbangkan tindakan yang akan mengurangkan peluang pemilihan Trump sebagai Presiden sesi seterusnya.
“Jika dasar monetari bermatlamatkan pertumbuhan ekonomi yang memberangsangkan pada jangka masa panjang maka pegawai-pegawai the Fed harus mempertimbangkan tentang bagaimana keputusan mereka akan mempengaruhi keputusan politik pada 2020.” – Dudley.


PM Johnson Sedia Hentikan Rundingan Dengan EU Jika Gagal Penuhi Kehendak Beliau

Melalui ucapan pertama Perdana Menteri UK Boris Johnson sejak UK meninggalkan Kesatuan Eropah (EU), beliau dilapor akan menjelaskan kepada ahli perniagaan dan duta besar pada hari ini, mengenai wawasannya dalam rundingan terma perdagangan akan datang bersama blok itu.
Pada hari yang sama, perunding EU akan menyatakan matlamat mereka dalam rundingan dagang bersama UK.
PM Johnson juga akan memberitahu kesediaannya untuk menghentikan rundingan mengenai hubungan masa depan perdagangan dengan (EU) sekiranyanya tidak mencapai apa yang beliau inginkan.
Downing Street UK berkata PM Johnson menginginkan perjanjian dagang yang komprehensif sekurang-kurangnya sama dengan perjanjian EU dan Kanada atau pengaturan perdagangan yang lebih longgar seperti yang dicapai bersama Australia, jika rundingan gagal.
 EU dan Kanada telah berunding selama tujuh tahun sebelum menandatangani perjanjian perdagangan mereka, yang kini dikenali sebagai CETA, pada Oktober 2016. Ia mengambil masa hampir satu tahun sebelum permohonan sementara itu bermula.
Selain itu, beliau juga menegaskan bahawa tiada pelarasan dengan piawaian EU, iaitu mahkamah undang-undang Eropah tidak akan mempunyai bidang kuasa ke atas UK dan tidak ada konsesi akan dibuat.
Beliau turut menjelaskan Perkhidmatan Kesihatan Kebangsaan (NHS) milik Britain tidak akan ditawarkan dalam sebarang rundingan dagang.
Menurut Downing Street, tidak ada keperluan bagi perjanjian perdagangan bebas untuk melibatkan penerimaan peraturan EU mengenai dasar persaingan, subsidi, perlindungan sosial dan alam sekitar.
PM Johnson sebelum ini berulang kali mengatakan pihaknya akan memuktamadkan rundingan perjanjian bersama EU menjelang akhir tahun ini dan tiada pelanjutan bakal dilakukan.


GBP/USD Susut Ke Zon Support $1.3800 Menjelang Laporan Data Pekerjaan UK

Pergerakan harga pada carta pasangan mata wang GBP/USD yang bersambung sehingga hari ini dilihat kekal dalam julat 100 pips antara paras $1.3800 dan $1.3900 memasuki hari keenam berturut-turut.
Sementara pelabur berwaspada terhadap perkembangan ekonomi UK yang mempengaruhi Pound, pergerakan harga dilihat lebih dipacu oleh perubahan nilai US dolar dalam pasaran.
Laporan data pekerjaan UK akan diterbitkan pada awal sesi Eropah sebentar lagi dan dijangka akan mempengaruhi pergerakan Pound hari ini.

Selepas harga pada carta GBP/USD melonjak dari zon support 1.3800 pada Jumaat lalu, kenaikan harga gagal diteruskan susulan sentimen risk-off pasaran menyelamatkan US dolar daripada terus mengalami susut nilai di awal minggu ini.
Harga gagal membuat kenaikan ke paras 1.19000 sebaliknya susut semula ke paras sokongan Moving Average 50 (MA50) pada rangka masa 1 jam dengan jangkaan paras tersebut akan melonjakkan semula harga pada hari ini (Selasa).
 Sebaliknya harga semakin susut lebih rendah pada dagangan sesi Asia pagi ini ke bawah paras MA50 untuk isyarat bearish harga semula.
Penurunan harga kembali menuju ke zon support 1.38000 dan jika harga berjaya tembus lebih rendah, sasaran berikutnya adalah ke zon sekitar 1.37000 untuk harga catatkan paras terendah terbaru 4 minggu.
Namun jika harga kembali melonjak melepasi zon SBR (support become resistance) 1.39000, kenaikan lebih tinggi harga bakal dijangkakan menuju zon rintangan tumpuan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengguna Tidak Merasai Impak Penurunan Harga Minyak di California Kerana Faktor Ini!

Harga borong petrol di California menjadi paling murah di negara ini pada minggu ini. Namun penurunan ini masih tidak mendatangkan kesan kepada pengguna di benua Amerika Syarikat kerana mereka masih membayar harga yang tinggi untuk petrol mereka.
Inventori yang mencukupi disamping operasi penapisan minyak dan import yang agak stabil telah mendorong penurunan nilai petrol di Los Angeles untuk jualan borong. Pengurangan sehingga 60 sen telah dicatat semenjak pertengahan Jun.
Walaubagaimana pun, keunikan pasaran Califonia tidak mendatangkan impak penurunan harga kepada pengguna. Menurut data Pentadbiran Maklumat Tenaga Amerika Syarikat, penurunan dalam pasaran petrol runcit di negeri ini mempunyai purata kurang dari 14 sen.
Pada hari Khamis, petrol borong di California didagang di bawah $1,20 segelen. California adalah salah sebuah tempat penghasilan petrol termahal di Amerika Syarikat. Hal ini berikutan keperluan adunan unik dan pengasingan secara relatif, menjadikan petrol disini lebih mahal berbanding tempat lain.
Harga petrol dan minyak mentah diseluruh negara telah menjunam dalam tempoh 2 tahun yang lalu akibat tekanan terhadap lebihan bekalan global. Di pantai Barat, saham petrol berada pada paras tertinggi dalam jangka masa 5 musim sehingga mencecah 29.6 juta tong, lapor EIA.
 Penurunan dalam pasaran sekarang (spot market) di seluruh negara telah menjadikan harga minyak lebih murah bagi kebanyakan pengguna di Amerika Syarikat. Di Texas dan New York, purata harga runcit adalah di bawah 41% dan 39% sejak pertengahan 2014.
“Kami masih melihat harga runcit terus menurun, namun penurunan di negara lain tidak secepat di AS,” kata Michael Green, jurucakap AAA.
Kumpulan industri, termasuk West States Petroleum Association berkata, kenaikan harga minyak disebabkan cukai negeri dan persekutuan. Selain itu, harga yang tinggi juga disebabkan bayaran untuk kawalan pencemaran dan standard bahan api karbon rendah di California, sehingga boleh melebihi 63 sen segelen.
Sehingga April 2015, penapis Valero Energy Corp, phillips 66, Chevron Corp, Tesoro Corp dan Royal Dutch Shell Plc mengawal kira-kira 81% daripada pasaran runcit petrol California, menurut data kerajaan.
Wakil dari Tesoro dan Chevron berkata terdapat beberapa faktor yang menyumbang kepada harga petrol di California termasuk cukai dan keadaan pasaran tempatan.
Pada tahun ini, harga yang lebih tinggi menarik perhatian Peguam Negara California Kamala Harris untuk mengambil beberapa keterangan pada bulan Mei sebagai sebahagian dari siasatan. Beliau menjalankan penyiasatan terhadap sebarang kes manipulasi harga petrol sejak 2014. Satu siasatan awal yang dijalankan pada tahun 2006 mendapati bahawa tiada unsur manipulasi.


EUR/JPY Kekalkan Siri Penurunan Sehingga Penghujung Minggu

Matawang dolar Euro meneruskan siri penurunan harga hingga penghujung minggu ini dengan faktor-faktor semasa yang memberi tekanan terhadap matawang Eropah tersebut.
Pengarah Urusan International Monetary Fund (IMF) telah memberi amaran bahawa ketegangan perang dagang yang berlarutan akan meningkatkan risiko terhadap ekonomi zon Eropah dan situasi tersebut boleh menjurus ke arah pertumbuhan yang perlahan serta penurunan kadar inflasi.
Data ekonomi yang dikeluarkan pada sesi pasaran Eropah semalam turut menambahkan lagi tekanan buat Euro. Bacaan bagi data pengeluaran perindustrian bagi bulan April mencatatkan penurunan lebih rendah berbanding jangkaan dan juga bacaan sebelum ini yang telah dikemaskini semula.
Berbanding matawang safe-haven Yen yang masih memiliki kelebihan dalam situasi perang dagang yang masih tegang, dagangan harga pada pasangan matawang EUR/JPY dilihat mencatatkan penurunan untuk hari ketiga berturut-turut.
Harga menguji paras SBR (support become resistance) pada 122.500 sebelum penurunan harga mencecah ke paras sekitar 122.200 dan juga support MagicS1 pada indicator Moshed Magic Line dilihat berada pada zon RBS (resistance become support) pada chart EUR/JPY.
Diperhatikan pergerakan harga pada EUR/JPY untuk hari ini pula, harga yang bergerak rendah di bawah paras Magic Pivot 122.298 hari ini dilihat cuba untuk meneruskan penurunan ke paras lebih rendah menuju ke paras support 122.035 (MagicS1) pada indicator Moshed Magic Line hari ini.
Penurunan harga ke paras lebih rendah dijangka mampu mencecah ke paras sekitar support 121.607 (MagicS3) dengan tambahan sekitar 60 pips lagi penurunan harga.
 Namun jika harga kembali membuat kenaikan melepasi paras Magic Pivot hari ini, kenaikan harga dijangka akan menguji zon SBR 122.500 yang diuji semalam.
Jangkaan kenaikan tertinggi harga akan menguji paras ketinggian yang dicapai pada minggu lalu pada paras 123.100 di mana harga gagal menembusi paras tersebut sebelum membuat penurunan pada dagangan minggu ini.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 122.035, 121.870, 121.607.
Paras resistance: 122.463, 122.726, 122.891.
Team INTRADAY menggunakan bacaan dan carta forex dari Broker SaracenMarkets.


Gabenor BoE Beri Amaran Rancangan Brexit PM Johnson Akan Jejaskan Ekonomi UK

Sementara Perdana Menteri UK Boris Johnson sedang bersedia untuk mengetuai pengunduran UK daripada Kesatuan Eropah (EU) hari ini, Gabenor Bank of England (BoE) Mark Carney, memberi amaran bahawa rancangan Brexit beliau boleh menjejaskan ekonomi Britain.
Kenyataan itu dikeluarkan selepas keputusan penetapan dasar oleh BoE yang turut menyaksikan unjuran pertumbuhan ekonomi KDNK UK bagi tahun 2020 diturunkan, iaitu paling rendah sejak berlakunya krisis kewangan.
Carney memberitahu tindakan PM Johnson yang menjadikan larangan penangguhan tempoh peralihan Brexit kepada undang-undang akan menyebabkan Britain menanggung akibatnya jika perjanjian UK-EU tidak dapat dicapai dalam tempoh tersebut.
Beliau memberi amaran bahawa ekonomi Britain berkemungkinan hanya berkembang 1.1% sahaja dalam tempoh tiga tahun akan datang.
 Pada mesyuarat BoE bagi bulan Januari, bank pusat telah menurunkan unjuran pertumbuhan KDNK UK untuk tiga tahun akan datang iaitu, dari 1.2% kepada 0.8% pada 2020, 1.8% ke 1.4% bagi tahun 2021, dan dari 2% kepada 1.7% tahun 2022.
BoE juga menurunkan ramalan pertumbuhan pada suku keempat 2019 kepada sifar berbanding unjuran pada mesyuarat Disember lalu untuk bertumbuh 0.1%.
Bagaimanapun, disebabkan keyakinan perniagaan yang memperlihatkan peningkatan sejak pilihan raya Disember lalu, bank pusat menjangkakan pertumbuhan ekonomi UK akan meningkat di sekitar 0.2% pada awal tahun ini.
Sementara itu, Menteri Kewangan Sajid Javid pula mempunyai pandangan berbeza mengenai ekonomi UK yang menjangkakan ia akan kembali pulih kepada kadar pertumbuhan tahunan iaitu hampir 3%, seperti mana yang pernah dilihat selepas berlakunya krisis kewangan.


Siap Sedia Menjelang Keterangan Powell, USD Sudah Terjaga Dari Tidur

US dolar kembali mengukuh ketika pelabur menantikan lebih banyak petunjuk daripada penggubal dasar Federal Reserve (Fed) mengenai hala tuju dasar akan datang.
Greenback bergerak lebih tinggi pada sesi New York sebelum ini selepas data perumahan Amerika Syarikat tanpa dijangka menunjukkan bacaan lebih kukuh.
Walaupun ia bukan data berimpak tinggi, tetapi greenback memberi reaksi kepada data tersebut selain turut disokong sentimen pasaran yang suram selepas bank pusat China menurunkan kadar faedahnya.
Namun, USD gagal mendapat sokongan daripada ucapan Naib Pengerusi Fed Michael Barr, Presiden Fed New York John Williams dan Presiden Fed St. Louis James Bullard kerana masing-masing tidak bercakap tentang dasar.
Tumpuan pelabur kini terarah kepada keterangan Pengerusi Fed Jerome Powell mengenai laporan dasar monetari separuh tahunannya di hadapan Jawatankuasa Perkhidmatan Kewangan Dewan Rakyat.
 Pada sesi Asia, indeks dolar yang mengukur kekuatan dolar greenback berbanding enam mata wang utama lain didagangkan pada sekitar harga 102.58.
Selain itu, data inflasi UK turut dijadikan fokus pelabur pada sesi Eropah, yang kini menyaksikan mata wang pound sedikit berundur dari puncak tertinggi hampir 14 bulannya.
Dalam pada itu, euro pula berlegar pada paras ketinggian satu bulan setelah mencatat sedikit penyusutan pada sesi terdahulu.
Sementara itu, dolar Aussie terus didagangkan lebih rendah susulan keputusan kadar faedah China dan laporan minit mesyuarat bank pusat Australia (RBA) yang menunjukkan kemungkinan untuk kenaikan kadar dihentikan sementara.
Di samping itu, dolar Kanada pula bergerak mendatar menjelang terbitan data jualan runcit Kanada pada sesi New York.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


New Zealand Mangsa Seterusnya Jatuh Dalam Kemelesetan!

Langkah agresif bank pusat untuk menaikkan kadar faedah akhirnya menolak ekonomi New Zealand ke dalam kemelesetan setelah penguncupan dua suku berturut-turut dicatatkan.
Data yang menghiasi sesi Asia, menunjukkan keluaran dalam negara kasar (KDNK) jatuh 0.1% pada suku pertama 2023 (Januari-Mac) menyusuli penguncupan 0.7% yang disemak semula pada suku keempat 2022.
Dengan dua suku pertumbuhan negatif, negara itu secara rasmi jatuh ke dalam kemelesetan teknikal.
Pada asas tahunan pula, ekonomi New Zealand pula berkembang 2.2% pada suku pertama berbanding jangkaan pertumbuhan 2.6% dan 2.3% bacaan sebelumnya.
Reserve Bank of New Zealand (RBNZ) adalah bank pusat yang pertama mula menaikkan kadar faedah apabila inflasi melonjak selepas wabak coronavirus melanda.
 Sejak Oktober 2021, kadar tunai rasminya telah dinaikkan sebanyak 525 mata asas sehingga Mei ke paras tertinggi 14 tahun kepada 5.50%.
Pada mesyuarat polisi bulan lalu, RBNZ telah memberi isyarat bahawa kadar faedah sudah mencapai kemuncaknya, menandakan ia bersedia untuk hentikan kitaran pengetatan.
Malah, sebelum angka KDNK suku pertama itu dikeluarkan, bank pusat telah meramalkan negara akan mengalami kemelesetan pada suku kedua 2023.
Walaupun begitu, kelemahan itu tidak dilihat sebagai negatif oleh bank pusat, yang berkata ia memerlukan pertumbuhan ekonomi untuk perlahan bagi menurunkan inflasi.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Satu Lagi Data Stok Minyak US Meningkat 13.8 Juta Tong

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 13.8 juta tong pada minggu berakhir 3 Februari berbanding 6.5 juta peningkatan sebelum ini.
Jumlah inventori berada 8.1% melebihi stok tahun lalu di paras 508.6 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) juga merekodkan penambahan stok sebanyak 14.23 juta tong pada minggu berakhir 3 Februari berbanding minggu sebelum ini yang mencatatkan kenaikan 5.8 juta tong. Data kali ini terlalu tinggi berbanding jangkaan pasaran iaitu peningkatan 2.5 juta tong.
Ketika ini, harga minyak WTI (West Texas Intermediate)  didagangkan di paras $52.33 setong berbanding paras tertinggi yang dicapai minggu ini pada Isnin di $54.13.
Manakala minyak Brent (Brent-oil) ketika ini didagangkan di paras $55.38 jatuh dari paras tertinggi yang direkodkan minggu ini pada harga $57.13 setong.


Jualan Runcit UK Bangkit Semula!

Jualan runcit UK kembali mencatat pertumbuhan pada bulan Januari selepas perbelanjaan pengguna kembali pulih dari kesan penularan Omicron.
Menurut data yang dikeluarkan Pejabat Statistik Negara (ONS) pada awal sesi Eropah, aktiviti jualan runcit UK melonjak sebanyak 1.9% pada bulan lepas setelah mengalami kejatuhan 3.7% sebelumnya.
Angka ini menunjukkan pertumbuhan terbesar pernah dicatatkan sejak April 2021 yang dicetuskan oleh penjualan kedai bukan makanan, iaitu barangan rumah dan elektrik.
 Jualan runcit teras, tidak termasuk jualan bahan api automotif, berada pada 1.7% berbanding 1.2% yang dijangkakan dan meningkat dari penurunan 3.9% yang dicatatkan pada Disember.
Sementara pada asas tahunan, aktiviti jualan melonjak sebanyak 9.1% pada bulan Januari berbanding 8.7% yang dijangkakan dan kemerosotan 1.7% sebelum ini.
Secara meluas, sektor peruncitan UK dilihat agak berdaya tahan dalam menghadapi impak Covid-19, dengan jualan keseluruhannya sudah kembali melebihi tahap pra-pandemik yang disokong oleh aktiviti penjualan atas talian.
Susulan aktiviti ekonomi yang beransur pulih ini, mata wang pound mempamerkan reaksi positif diniagakan lebih tinggi pada sesi Eropah.


Pergerakan Pasaran Matawang Dan Komoditi Pada Hari Rabu

Pasaran Matawang
US dolar kekal stabil berbanding matawang utama yang lain pada hari Rabu. Matawang US dolar sudah mula mengukuh daripada paras terendah 3 tahun lalu.
Indeks US dolar yang mengukur kekuatan matawang greenback berbanding matawang lain stabil pada 89.64 setakat jam 10.30 a.m.
Matawang USD mengukuh berbanding matawang yen kepada 107.61. Manakala AUD/USD didagangkan susut sebanyak 0.08% pada 0.7879. Matawang EUR/USD mengukuh sebanyak 0.03% kepada 1.2341.
Menurutu Horchani, ketua jualan dagangan di Asia Pasifik, matawang US dolar dijangka akan mengukuh selepas jualan matawang tersebut pada akhir-akhir ini.
Matawang yen sedikit menyusut selepas diplomat matawang Jepun, Masatsugu Asakawa memberi komentar bahawa pergerakan yen pada akhir-akhir ini bersifat sehala.
Para pelabur kini memberi tumpuan pada ucapan FOMC.
 Pasaran Komoditi
Harga minyak mulai jatuh pada hari Rabu.
Harga minyak WTI jatuh kepada $61.36 setong dan Brent jatuh kepada $64.83 setong setakat jam 10.30 a.m.
Hal ini berikutan pengukuhan US dolar yang mula bangkit daripada paras terendah 3 tahun lalu.
Menurut penganalisis harga mibnyak Brent berpotensi untuk jatuh dalam lingkungan $63.92-$64.41 setong.
Pedagang juga berpandangan bahawa pengukuhan US dolar merupakan faktor kejatuhan harga kerana ia berpotensi mengurangkan permintaan.
Harga emas terus mengalami penyusutan berikutan pengukuhan US dolar. Kini harga emas berada pada paras harga $1,331.00.


Ini Sebab Dolar Aussie Tak Ikut Dolar New Zealand Jatuh

Sesi pasaran Asia telah dihiasi dengan penerbitan data pekerjaan Australia dan pertumbuhan ekonomi New Zealand.
Pekerjaan Australia kembali menguat pada bulan Februari, menyaksikan kadar pengangguran jatuh semula ke paras terendah sejak Ogos 1974 pada 3.5% daripada 3.7% sebelumnya.
Angka dari Biro Perangkaan Australia juga menunjukkan guna tenaga bersih meningkat 64,000 pada bulan lepas, setelah mencatatkan penurunan sebanyak 10,900 pada Januari.
Pengukuhan ini telah memberi sokongan buat mata wang antipodean dolar Aussie untuk mencatat pemulihan daripada kejatuhan sebelum ini yang disebabkan oleh kebimbangan terhadap krisis Credit Suisse.
 Berbeza pula dengan dolar kiwi, mata wang kekal didagangkan rendah selepas diperlihatkan oleh bacaan data keluaran dalam negara kasar (KDNK) New Zealand yang menyuramkan.
Ekonomi New Zealand tanpa dijangka menguncup pada suku keempat 2022 sebanyak 0.6% daripada pertumbuhan 1.7% yang dicatatkan suku sebelumnya.
Hal ini menyebabkan pasaran meletakkan jangkaan bahawa bank pusat New Zealand akan memperlahankan kadar dalam kenaikan kadar faedahnya pada mesyuarat polisi seterusnya.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Data Pekerjaan ADP NFP Melonjak ke Paras Tertinggi Sejak Jun

Bulan lepas data ADP non-farm payroll yang dikeluarkan mencatatkan tambahan sebanyak 147,000 pekerjaan baru dalam sektor swasta. Data ini kurang daripada jangkaan sebanyak 166,000 dan data bulan sebelum iaitu 202,000.
ADP non-farm payroll ialah data yang menunjukkan perubahan tenaga kerja dalam negara US yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
Sebentar tadi ADP melaporkan sejumlah 216,00 pekerjaan baru dicatatkan dalam sektor swasta pada November. Catatan ini adalah jumlah tertinggi sejak Jun lepas. Untuk pengetahuan pembaca data yang dicatatkan bulan lepas iaitu sebanyak 147,000 telah dikaji semula dan dilaporkan data sebenar ialah 119,000. Data pada hari ini lebih tinggi daripada jangkaan penganalisis iaitu 161,000.
 Pada sidang media diadakan sebentar tadi, Naib Presiden ADP Ahu Yildirmaz mengatakan, “kami melihat pengukuhan dalam pertumbuhan jumlah pekerjaan yang hampir dua kali ganda daripada bacaan Oktober 2016”. “Peningkatan ini disumbangkan oleh industri yang dipandu oleh pengguna seperti sektor runcit, leisure dan hospitaliti. “Secara keseluruhan para pengguna dilihat yakin dan menunjukkan peningkatan dalam pasaran buruh di US.”
Sejurus sahaja data ini dikeluarkan, pasaran memberikan respon yang minimal. Indeks US dolar naik sebanyak 0.21% kepada 101.4. Manakala emas jatuh 0.55% kepada $1,184.9.
Diingatkan kepada para pembaca bahawa pada 2 Disember ini, laporan Non-Farm Payroll untuk bulan November akan dikeluarkan pada pukul 9.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data NFP juga akan menjadi tumpuan The Federal Reserve sebagai petunjuk sebelum penetapan kadar pada bulan hadapan.

Perbezaan Data ADP NFP dan NFP


Data Kurang Memberangsangkan Dari Australia Pagi Tadi

Perkembangan ekonomi yang kurang memberangsangkan dicatatkan oleh Australia pagi tadi dengan data pekerjaan jatuh pada Februari dan juga penyusutan data inflasi.
Kita mulakan dengan data pekerjaan. Jumlah pekerjaan secara keseluruhan berkurangan sebanyak 6,400 kepada 11,998,800 pada Februari berbanding bulan sebelum yang merekodkan kenaikan 13,500 pekerjaan. Jangkaan pasaran bagi data ini ialah kenaikan 16,300.
Mengikut komponen, pekerjaan sepenuh masa merekodkan kenaikan 27,100 pekerjaan tetapi data pekerjaan separuh masa berkurangan sebanyak 33,500.
Kadar penagngguran pula naik 0.2% kepada 5.9% lebih tinggi daripada sebelum ini yang hanya merekodkan 5.7%.
 Ekonomi Australia melonjak mendadak pada suku keempat yang dipacu oleh penggunaan isirumah dan perdagangan. Pertumbuhan ekonomi melonjak kepada 1.1% dan berjaya mengelak dari kemelesetan yang direkodkan pada suku ketiga di mana pertumbuhan meleset 0.5%.
Dalam data berasingan, satu lagi data penting yang menyumbang kepada sentimen negatif Aussie dolar iaitu jangkaan inflasi 12-bulan yang melemah kepada 4% dari 4.1% sebelum ini.
Jangkaan inflasi adalah petunjuk kepada peningkatan harga sebenar. Data ini membantu pelabur untuk membuat analisis sentimen semasa jika tiada data rasmi yang dikeluarkan oleh kerajaan.
Bank pusat Australia (Reserve Bank of Australia, RBA) sebelum ini memotong kadarnya beberapa kali sepanjang tahun lepas sehingga ke paras terendah 17 tahun. RBA telah mengekalkan kadarnya di paras 1.5% sejak Ogos.
Polisi RBA ketika ini begitu berbeza dengan apa yang digunapaki oleh The Fed di mana pagi telah menaikkan kadarnya kepada 1.00%. Walaubagaimanapun, US dolar gagal menguat berbanding enam matawang utama yang lain termasuk Aussie dollar.


Bencana Alam Di Timur Tengah, Harga Minyak Naik Semasa Penutupan Dagangan Asia

Harga minyak naik sebelum penutupan pasaran Asia berikutan kerosakan saluan minyak di Timur Tengah dan kerosakan infrastruktur minyak akibat gempa bumi yang berlaku di sekitar kawasan Iran dan Iraq pada hari Isnin.
Minyak mentah WTI (West Texas Intermediate) bagi kontak penghantaran Disember meningkat sebanyak 0.11% kepada $57.80 setakat jam 02.30 petang. Harga semasa kini bergerak di atas paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $63.56 setong iaitu meningkat sebanyak 0.06% setakat jam 02.30 petang. Harga ini masih menghampiri bacaan harga tertinggi 2 setengah tahun lalu iaitu pada $64.65 setong.
Peningkatan harga ini adalah disebabkan ledakan saluran minyak antara Saudi ke Bahrain, ditambah pula dengan gempa bumi berlaku di Iraq dan Iran yang menyebabkan kerosakan infrastruktur minyak.
 Terkini, pasaran memberi tumpuan pada laporan bulanan oleh Organisasi Negera Pengeksport Petroleum (OPEC) dan laporan Agensi Tenaga Global bagi melihat paras permintaan dan penawaran minyak.
Baker Hughes melaporkan aktiviti penggalian minyak meningkat kepada paras 738 pada minggu lepas di sertai kebimbangan pasaran bahawa pengeluar minyak U.S akan meningkatkan pengeluaran.
Peningkatan harga minyak yang bermula pada awal bulan Oktober didorong oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan. Pasaran menjangkakan pasaran minyak dunia akan mula stabil.
OPEC dijangkan akan bermesyuarat di Vienna,Austria pada 30 November ini dan akan melanjutkan perjanjian pemotongan pengeluaran minyak.


EUR/USD Beri Isyarat ‘Bearish’ Pada Penutup Minggu Lalu

Mengakhiri dagangan pada penghujung minggu lalu, US dolar didagangkan sedikit mengukuh setelah bergerak lemah sejak pertengahan Mac yang lalu.
Penganalisis walau bagaimanapun melihat situasi tersebut hanya sementara berikutan krisis perbankan yang sedang melanda pasaran dijangka akan terus memberi tekanan terhadap US dolar.
Di samping faktor pengambilan untung (profit taking) dijangka berlaku di penghujung minggu, data PMI pembuatan dan perkhidmatan Amerika Syarikat (AS) yang diterbitkan positif juga turut menyokong pengukuhan US dolar pada sesi-sesi akhir.
Situasi tersebut telah menamatkan siri kenaikan harga pada carta pasangan mata wang EUR/USD yang sebelum itu telah mengekalkan kenaikan selama 5 hari berturut-turut.

Pada Khamis, harga yang telah mencapai ketinggian 1.09300 (tertinggi 7 minggu), kemudiannya mula memaparkan penurunan semula.
Bersambung pada Jumaat, harga telah bergerak di bawah paras Moving Average 50 (MA50) pada rangka masa 1 jam di carta EUR/USD, menjadi petanda awal untuk penurunan harga berlaku.
 Seterusnya, harga turun hampir menyentuh paras 1.07000 sebelum melantun semula dan menutup dagangan pada sesi terakhir di paras 1.7600.
Jika corak penurunan tersebut berjaya dikekalkan, harga berkemungkinan akan bergerak melepasi paras 1.07000 sebelum menuju pula ke sekitar 1.06000.
Jika trend bearish harga sudah jelas, harga boleh mencecah sehingga ke zon support pada 1.05000.
Namun, jika US dolar kembali didagangkan lemah semula seperti minggu-minggu sebelum ini, harga bakal melonjak naik semula melepasi paras 1.08000.
Seterusnya, ketinggian minggu lalu pada 1.09300 bakal diatasi sebelum sasaran terbaru harga adalah menuju 1.1000 untuk catatkan paras tertinggi 8 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Stok Amerika Bertambah Minggu Lalu, Harga Minyak Mentah Global Jatuh

The Energy Information Administration (EIA) atau Pengurusan Informasi Tenaga di AS melaporkan inventori minyak mentah yang meningkat sebanyak 1.6 juta tong pada minggu berakhir 31 Mac berbanding penambahan 0.9 juta tong yang dicatatkan sebelum itu.
Jangkaan kepada data kali ini ialah pengurangan 0.1 juta tong.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) pula merekodkan pengurangan stok sebanyak 1.83 juta pada minggu berakhir 31 Mac berbanding penambahan 1.91 juta yang direkodkan pada minggu sebelum itu.
Minyak WTI (West Texas Intermediate) jatuh dari paras tertinggi sebulan lepas $52.16 setong kepada $51.49 setong sebentar tadi. Manakala minyak Brent (Brent-oil) jatuh dari $55.13 setong kepada $54.57 ketika ini.
Harga minyak mentah global mengekalkan pengukuhan pada Rabu yang terus disokong oleh permintaan pada Selasa. Harga sejak semalam terus disokong oleh harapan kepada pengukuhan permintaan global.


US Dolar Mula Mendapat Kekuatan Sebelum Laporan FOMC Pagi Nanti

US dolar meneruskan kenaikan berbanding enam matawang utama yang lain pada Rabu selepas pengukuhan data pekerjaan sektor swatsa di Amerika Syarikat.
Indeks US dolar yang mengukur kekuatan matawang greenback naik 0.28% setakat pukul 9.53 malam. Indeks ini semakin menghampiri paras tertinggi 95.06.
Data terbaru sektor pekerjaan Amerika Syarikat merekod tambahan 235,000 pekerjaan pada Oktober lebih daripada jangkaan pasaran 202,000. Pengukuhan data ini menunjukkan ekonomi US mendapat semula momentum selepas dilanda ribut taufan pada Ogos dan September.
Ketika ini, para pelabur antarabangsa sedang menunggu kenyataan polisi The Fed yang akan dikeluarkan pada pukul 2.00 pagi Khamis di mana Fed dijangka mengekalkan kadar faedah.
 Apa yang menjadi perhatian pasaran pagi nanti adalah isyarat tentang kenaikan kadar faedah di masa akan datang dan komen Fed tentang inflasi yang masih lagi di bawah sasaran 2%.
Pemain-pemain pasaran global juga sedang menunggu pengumuman tentang siapakah yang akan menggantikan pengerusi Fed Janet Yellen. Spekulasi ketika ini menunjukkan, Trump lebih cenderung memilih Jerome Powell yang dilihat sesuai untuk menyokong polisi fiskal kerajaan.
Pasangan matawang USD/JPY setakat ini merekod kenaikan sehingga 0.54%, naik 66 pip dari paras terendah hari ini.
EUR/USD pula jatuh 0.26% bersamaan dengan 43 pip lebih rendah dari paras pembukaan pada Rabu. Walaupun dengan panduan yang lebih dovish oleh ECB minggu lalu, matawang Euro membuat kenaikan sejak Isnin sehingga mencapai paras tertinggi minggu ini di 1.1660. Setakat pukul 10.02 malam, EUR/USD hampir mencapai paras pembukaan minggu ini di 1.1605.
Matawang Pound Sterling (GBP) pula ketika ini stabil selepas membuat kenaikan sejak Isnin. Jangkaan pasaran terhadap kenaikan kadar faedah pada Khamis telah banyak menyokong kenaikan GBP minggu ini. Esok, tumpuan akan terarah kepada penetapan polisi monetari BoE pada pukul 8 malam.


Melawan Arus! GBP/USD Selamba Lompat 150 Pips

Berbeza berbanding Euro yang suram, mata wang Pound berjaya paparkan pengukuhan yang agak ketara pada sesi Eropah semalam susulan terbitan data ekonomi penting.
Sektor pembuatan dan perkhidmatan catatkan angka yang meningkat dengan baik di UK untuk bulan Februari.
Situasi ini berkemungkinan boleh menghalang rancangan bank pusat untuk menghentikan pengetatan dasar, dan telah mendorong pengukuhan nilai Pound.
Namun, pelabur perlu kekal waspada dengan situasi yang boleh berubah pada bila-bila masa sahaja.
Potensi US dolar untuk menyambung pengukuhan juga boleh merencatkan prestasi Pound. Tumpuan akan beralih pada terbitan minit mesyuarat FOMC dan data pertumbuhan ekonomi AS.

Meneliti carta harga pasangan mata wang GBP/USD, harga dilihat telah melonjak dari zon 1.20000 semalam sehingga mencapai paras ketinggian 1.21400.
 Harga kemudiannya sedikit susut pada penutupan sesi New York dan mengakhiri dagangan sekitar paras tumpuan 1.21000.
Setelah melonjak di atas paras sokongan Moving Average 50 (MA50) pada rangka masa 1 jam di carta GBP/USD, harga dilihat berpotensi menyambung corak kenaikan lebih tinggi lagi hari ini.
Kenaikan dilihat akan menuju zon rintangan pada 1.22000 sebelum meneruskan kenaikan untuk mencabar ketinggian yang dicapai minggu lalu.
Sebaliknya, jika terjunan harga kembali dipamerkan, harga bakal kembali semula ke sokongan semasa pada 1.2000.
Jika tembus lebih rendah, harga boleh mencecah sehingga sekitar 1.19000 yang menjadi zon diuji harga pada penghujung minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Komen Mnuchin Lonjakkan Dagangan Safe-Haven USD/JPY

Sentimen pasaran kembali pulih selepas komen terbaru oleh Setiausaha Perbendaharaan Amerika Syarikat, Steven Mnuchin yang positif melegakan ketegangan perang dagang antara Amerika dan China.
Dalam kenyataannya, beliau berharap Amerika Syarikat akan mencapai kata putus bersama China dalam rundingan kali ini. Perjanjian perdagangan bersama China telah hampir sempurna sepenuhnya.
Komen positif Mnuchin telah memulihkan kembali sentimen pasaran dan membuatkan dagangan Yen kembali melemah selepas pelabur mula melepaskan posisi dagangan terhadap matawang safe-haven tersebut.
Sentimen yang semakin pulih akan membuatkan pelabur kembali beralih ke arah pelaburan yang lebih berisiko namun memberikan pulangan yang lebih tinggi.
Pergerakan harga pada carta pasangan matawang safe-haven USD/JPY kembali mencatatkan kenaikan sejak semalam selepas mencecah paras terendah di paras 106.800. Paras tersebut juga adalah yang terendah dicatatkan sejak dagangan awal Januari tahun ini.
Dagangan USD/JPY hari ini yang bermula di sekitar paras Magic Pivot 136.188 hari ini telah meneruskan kenaikan ke paras resistance 107.452 (MagicR1) pada indicator Moshed Magic Line pada dagangan sesi Asia hari ini.
Bersambung pada sesi pasaran Eropah, harga meneruskan lonjakan susulan memberi respon terhadap komen Mnuchin sebentar tadi yang memberikan gambaran optimis buat perkembangan rundingan dagang AS-China.
 Harga bergerak menuju ke paras resistance 107.746 (MagicR) dengan momentum kenaikan dilihat masih kukuh.
Harga dijangka akan menguji paras 107.900 yang berada pada zon SBR (support become resistance) sebelum meneruskan kenaikan ke paras lebih tinggi lagi.
Namun jika perkembangan terbaru rundingan memberikan isyarat yang negatif, harga bakal membuat penurunan semula dan dijangka menguji paras terendah yang dicapai semalam di sekitar paras support 108.819 (MagicS1) pada indicator Moshed Magic Line hari ini.
Lihat gambar carta harga bagi pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 106.819, 106.480, 106.186.
Paras resistance: 107.452, 107.746, 108.085.

Team INTRADAY menggunakan bacaan dan carta forex dari Broker SaracenMarkets.


New Zealand Berhadapan Risiko Hutang Perumahan

Pagi tadi, pada pukul 4.00 pagi waktu Malaysia, Bank Pusat New Zealand (RBNZ) telah membentangkan laporan Kestabilan Kewangan (Financial Stability) dan RBNZ masih lagi mengutarakan kebimbangan dengan keadaan semasa dalam sektor perumahan.
Harga rumah di Auckland semakin menyusut sejak beberapa bulan lepas, tetapi jika dilihat dari sudut yang lain ia akan mengukuh semula. Harga rumah kepada nisbah pendapatan adalah yang tertinggi di dunia di paras 9.6 merujuk kepada data terkini. Harga rumah dilihat meneruskan kenaikan di bahagian-bahagian lain negara ini dengan peningkatan harga tahunan sebanyak 10%.
Keseluruhan nisbah hutang isirumah kepada pendapatan boleh guna (household debt-to-disposable income ratio) juga sedang berada di paras tertinggi. Menurut RBNZ, ,masih ada risiko kepada tekanan kenaikan  harga perumahan jika masih terdapat ketidakstabilan dalam permintaan dan penawaran rumah.
Pada 1 Oktober lepas satu penguatkuasaan undang-undang telah dijalankan untuk mengurangkan pinjaman kepada pelabur-pelabur hartanah, yang akan memberikan kesan kepada tekanan penurunan harga pasaran perumahan. Walau bagaimanapun, RBNZ masih bimbang dengan risiko yang akan dibawa oleh pinjaman kepada pengguna dengan nisbah hutang yang tinggi berbanding pendapatan (debt to income, DTI).
Manakala dalam sektor tenusu yang merupakan industri terbesar di New Zealand, peningkatan harga sejak beberapa bulan lepas sepatutnya telah menguntungkan sektor ini semula. Walau bagaimanapun, peningkatan hutang yang tinggi yang bermula sejak dua tahun lepas menjadikan sektor ini mungkin berhadapan dengan kejutan di masa hadapan.
 Walaupun, sektor perbankan mempunyai dana modal dan keuntungan yang masih tinggi, tetapi kebergantungan terhadap pasaran luar negara yang meningkatkan dana asing (wholesale funding) akan menyebabkan bank di NZ terdedah dengan peningkatan kos dan mengurangkan akses kepada dana, semasa pasaran global berada dalam turun-naik (volatility).
Dengan masalah-masalah yang dihadapi oleh RBNZ ini di dalam pasaran kewangan New Zealand, adalah begitu sukar untuk RBNZ membuat pelonggaran dalam polisi monetari kerana pemotongan kadar semasa akan memburukkan lagi pasaran kewangan mereka.
Sejak pembentangan laporan ini pagi tadi, kita dapat melihat Nzd/usd menguat dari paras 0.7123 kepada 0.7159 paras tertinggi setakat hari ini. Pada masa artikel ini ditulis Nzd/usd sedang berada di paras 0.7146.
Penguatan ini mungkin disebabkan oleh potensi pemotongan kadar yang semakin berkurangan dengan adanya risiko-risiko pasaran kewangan seperti yang dibentangkan pagi tadi, kerana menurunkan lagi kadar akan memburukkan lagi ketidakstabilan pasaran kewangan terutamanya pasaran hutang, dan perumahan.

Perkembangan Terkini Regulasi Pasaran Forex Dunia


US Dollar Mula Berada Dalam Dagangan Sederhana Sementara Menanti Laporan NFP!

US Dollar didagangkan dalam jajaran kecil berbanding matawang utama yang lain pada Rabu apabila pelabur mula mengambil pendekatan tunggu dan lihat menjelang data NFP yang akan diumumkan pada Jumaat.
US Dollar Index yang mengukur kekuatan US Dollar berbanding enam matawang utama kali terakhir dinilai pada 101.92 peratus.
Data NFP ini juga dikatakan amat penting bagi mendapatkan sebarang petunjuk dan memastikan sektor pekerjaan dan gaji berada pada landasan yang betul untuk prospek kenaikan kadar pada minggu depan.
Lebih awal dari itu, firma pemprosesan gaji ADP akan mengeluarkan laporan mengenai data gaji sektor swasta bagi bulan Februari.
Dalam masa yang sama, pasaran turut meletakkan dua lagi kenaikan pada bulan September dan Disember dengan jumlah jangkaan masing-masing sebanyak 65 peratus dan 53 peratus.
 Dalam sesi ini juga, EUR/USD tergelincir sebanyak 0.09 peratus kepada 1.0557.
Euro menunjukkan sedikit respon sebaik sahaja data pengeluaran perindustrian Jerman menunjukkan peningkatan, melebihi ramalan awal pasaran sebanyak 2.8 peratus pada bulan Januari.
Sementara itu, Yen tidak banyak berubah dengan USD/JPY masih berlegar di paras terendah iaitu pada 113.59.
Sterling pula menjunam dengan penurunan GBP/USD sebanyak 0.17 peratus menjelang pembentangan belanjawan tahunan kerajaan UK yang akan dikeluarkan di saat negara itu bersedia untuk mencetuskan proses penceraian rasmi dari Zon Eropah.
Seluruh Dunia Perlu Berhati-hati Dengan Kehadiran Lelaki Ini di dalam Pentadbiran Perdagangan Trump


Ulasan Pasaran Tukaran Matawang Forex Sepanjang Minggu Ini (12-16 Jun)

Minggu ini tidak dinafikan tema pergerakan pasaran adalah ‘polisi bank pusat’ atau polisi monetari bank pusat. Polisi yang ditetapkan oleh bank pusat seringkali menjadi faktor utama penggerak pasaran, dan inilah yang kita sebut sebagai ‘analisis fundamental’.
US dolar sekali lagi berjaya mengukuh dalam keseluruhan dagangan minggu ini. Ia dapat dilihat dalam indeks US dolar yang merekod kenaikan dua minggu berturut-turut dan ditutup pada harga 97.16.
Pengukuhan US dolar dilihat banyak disumbangkan oleh  komen ‘hawkish‘ The Fed dalam penetapan kadar faedah pada Khamis. Adakah ia akan mengukuh lagi minggu depan? Ya boleh, dengan komen dari ahli-ahli The Fed seperti Kaplan, Dudley dan Evans.
The Fed pada Khamis menaikkan kadar faedah walaupun dengan data inflasi yang lemah. Yellen juga menegaskan kejatuhan inflasi adalah disebabkan faktor tunggal dengan beliau percaya inflasi akan bergerak ke arah sasaran dalam jangka masa sederhana. Selain itu, analisis ‘dot-plot‘ juga menunjukkan bank pusat masih menjangka tiga kali kenaikan kadar tahun ini.
Dolar Kanada pula mendapat sokongan selepas komen dari Wilkins yang begitu hawkish apabila beliau mengatakan, “Bank of Canada akan menilai sama ada rangsangan monetari yang digunapakai ketika ini masih diperlukan.” Dolar Kanada setakat minggu ini telah mengukuh sehingga 305 pip berbanding US dolar.
Matawang Gbp/Usd pula tertekan selepas penetapan kadar FOMC pada Khamis dan mendapat sokongan semula selepas penetapan kadar Bank of England pada hari sama. Pengukuhan Gbp juga adalah disebabkan tiga daripada lapan ahli MPC bank pusat yang memilih untuk menaikkan kadar faedah berbanding seorang sebelum ini. Secara keseluruhan, matawang Gbp akan terus dipengaruhi oleh perkembangan rundingan Brexit.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

05 Jun – 09 Jun
12 Jun -16 Jun

Eur/Usd- jatuh 118 pip
Eur/Usd- 164 pip volatile

Usd/Jpy– volatile 170 pip
Usd/Jpy– 261 pip volatile

Gbp/Usd– jatuh 343 pip
Gbp/Usd– naik 180 pip

Usd/Chf- naik 114 pip
Usd/Chf- naik 129 pip

Usd/Cad– 118 pip volatile
Usd/Cad– Jatuh 305 pip

Aud/Usd– naik 144 pip
Aud/Usd– naik 114 pip

Nzd/Usd– naik 111 pip
Nzd/Usd– volatile 148 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Harga pengguna, CPI UK (Selasa)

Harga pengguna meningkat 0.3% pada Mei berbanding jangkaan kenaikan 0.1%. Dari tahun ke tahun kadar inflasi meningkat kepada 2.9% dari 2.7%. Jangkaan bagi data kali ini juga adalah kenaikan 2.7% dengan bacaan 2.9% adalah yang tertinggi sejak Jun 2013. Trend inflasi adalah penting kepada Bank of England (BoE) dengan dilema kepada penetapan polisi di mana keputusan pilihanraya UK yang memberi risiko kepada rundingan Brexit.

Harga pengeluar, PPI US (Selasa)

Harga pengeluar (PPI) tidak berubah pada bulan April yang sejajar dengan jangkaan pasaran dengan kenaikan 0.5%. Dari segi tahunan atau dalam tempoh 12 bulan sehingga April inflasi merosot kepada 2.4% daripada 2.5% tetapi lebih tinggi dari jangkaan 2.3%.

Harga Pengguna CPI US (Rabu)

Indeks CPI keluar -0.1% berbanding jangkaan 0.2% dan core CPI iaitu data CPI tanpa melibatkan barang makanan dan tenaga keluar 0.1% berbanding jangkaan 0.2%.

Data jualan runcit US (Rabu)

Data jualan runcit iaitu Retails Sales yang dikeluarkan kurang daripada jangkaan, -0.3% berbanding 0.1%. Dan juga data core jualan runcit yang keluar -0.3% berbanding jangkaan pada 0.2% peningkatan.

Data inventori EIA minyak mentah US (Rabu)

Kemerosotan sebanyak 1.7 juta tong pada minggu berakhir 9 Jun berbanding tambahan 3.3 juta tong pada minggu sebelum itu. Jangkaan bagi data kali ini ialah kemerosotan yang lebih banyak sehingga 2.5 juta tong. Hal ini lah yang menyebabkan harga minyak WTI (West Texas Intermediate) jatuh sehingga $1.75 dari $46.61 apabila pengurangan sebenar kurang daripada jangkaan pasaran.

Penetapan kadar FOMC (Khamis)

Janet Yellen kekal yakin dengan pasaran pekerjaan dengan jangkaan ia akan kekal mengukuh tahun depan. Kemerosotan dalam data inflasi dilihat hanya disebabkan faktor tunggal seperti kejatuhan harga telekomunikasi dan harga dadah bagi tujuan perubatan.
Yellen kekal yakin bahawa inflasi akan naik dan stabil di sekitar sasaran 2.0%. Walaupun inflasi kekal berada di paras rendah dalam jangka pendek, beliau menjangka inflasi akan meningkat dalam jangka masa sederhana.
The Fed ini masih menjangkakan kenaikan kadar faedah secara beransur-ansur dalam jangka sederhana.

Data pertumbuhan ekonomi New Zealand Q1 (Khamis)

Ekonomi berkembang 0.5% pada suku pertama berbanding 0.4% pada suku keempat 2016. Dari segi tahunan, GDP berkembang 2.5% berbanding 2.7% pada suku ketiga. Bacaan terbaru menunjukkan ekonomi New Zealand berkembang buat kali ke-26 berturut-turut.

Data pekerjaan Australia (Khamis)

Pekerjaan di Australia melonjak pada Mei yang disokong oleh prestasi pekerjaan sepenuh-masa di mana 42,000 pekerjaan ditambah ke dalam ekonomi bulan lalu berbanding 37,400 pada April. Australia sebelum ini lebih banyak mencatat lonjakan dalam pekerjaan sambilan berbanding sepenuh-masa yang disebabkan prestasi lemah pasaran pekerjaan. Kini Australia menambah lebih banyak pekerjaan berkualiti untuk rakyat mereka.

Penetapan kadar Swiss National Bank (Khamis)

Tiada perubahan terhadap kadar faedah yang masih dikekalkan di paras -0.75%. Hal ini sejajar dengan jangkaan pasaran. Fokus bank pusat ini akan terus terarah kepada polisi ECB dan SNB juga dijangka akan membuat tapering jika ECB berbuat demikian.

Penetapan kadar Bank of England (Khamis)

Kadar faedah dikekalkan pada paras 0.25% dan keputusan hari ini juga sejajar dengan jangkaan pasaran. Tiada perubahan kepada jumlah pembelian bon semasa. keputusan undian penetapan polisi menunjukkan undian 5-3 berbanding 7-1 sebelum ini. Hal ini lah yang telah menyebabkan matawang GBP melonjak dengan Gbp/Usd naik sebanyak 100 pip.

Penetapan Kadar Bank of Japan (Jumaat)

Bank of Japan mengekalkan kadar faedahnya pada Jumaat dengan ahli-ahli bank pusat melihat ekonomi yang semakin baik di Jepun. Bank pusat juga mengekalkan pembelian bon kerajaan Jepun supaya hasil Bon 10-tahun Kerajaan Jepun kekal di sekitar sifar peratus.

Harga pengguna Zon- Eropah (Jumaat)

Harga pengguna (CPI) Zon-Eropah sah berada di paras 1.4% pada Mei tidak berubah daripada bacaan awal (flash) dan juga sejajar dengan jangkaan pasaran. Bacaan tahunan merosot dari 1.9% kepada 1.8% pada tempoh sama. Inflasi teras (Core-CPI) tidak berubah dari bacaan awal di paras 0.9% berbanding 1.2% yang dicatat pada April dan 0.8% pada Mei 2016. Data secara keseluruhan terus menunjukkan tekanan inflasi masih lagi terhalang dan ECB akan terus mengekalkan pendirian yang berhati-hati.


Pelaburan Perniagaan Australia Dilapor Menjunam Buat Suku Keempat Berturut-Turut!

Pelaburan perniagaan Australia dilaporkan menjunam buat suku keempat berturut-turut apabila sektor perlombongan semakin merosot. Namun begitu, sektor lain dikatakan menunjukkan tanda-tanda awal pemulihan.
Biro Perangkaan Australia melaporkan nilai pelaburan menyusut sebanyak 2.1 peratus pada suku keempat kepada A$ 17.6 Billion ($21.18 Billion) berbanding jangkaan penganalisis yang meramalkan penurunan sebanyak 1 peratus pada Khamis.
Penurunan ini dikatakan berpunca daripada sektor perlombongan di mana perbelanjaan jatuh lebih 9 peratus, walaupun pelaburan baru meningkat sebanyak 3.1 peratus.
Data akan datang iaitu perbelanjaan peralatan, loji, dan jentera dijangka akan dikeluarkan positif
 Australia dijangka akan mengumumkan data pertumbuhan dengan jangkaan pengembangan sebanyak 0.6 peratus kepada 0.7 peratus pada suku yang lepas.
Walaupun ekonomi Australia bertahan dari krisis kemelesetan dalam tempoh 25 tahun, data non-mining masih belum menunjukkan sebarang pemulihan.
Minggu ini, Presiden RBA, Philip Lowe dijangka akan menyampaikan ucapan bagi sebarang isyarat  terkini terhadap ekonomi Australia.
Logam Kuning Langsung Tidak Menghiraukan Suara Positif dari Mesyuarat FOMC!


5 Berita Data Ekonomi Penting Tumpuan Pasaran Minggu Ini (21-25 Jun 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Rabu 4.00 Petang): Sektor aktiviti ekonomi di Eropah dilihat terus kekal kukuh mempamerkan trend peningkatan pada angka bacaan sejak awal tahun. Sentimen positif terhadap ekonomi Eropah akan menyokong pergerakan mata wang Euro dalam pasaran.
Data PMI Pembuatan & Perkhidmatan UK (Rabu 4.30 Petang): Seterusnya akan menyusul terbitan data bacaan bagi sektor pembuatan dan perkhidmatan di UK dengan perbandingan angka yang lebih tinggi berbanding Eropah. Bacaan positif akan membendung kejatuhan nilai Pound yang berterusan pada minggu-minggu sebelum ini ekoran tekanan lanjutan sekatan pergerakan di UK.
 Data PMI Pembuatan & Perkhidmatan AS (Rabu 9.45 Malam): Pengukuhan US dolar pada minggu lalu pasti akan meneruskan momentumnya jika data bacaan bagi sektor pembuatan dan perkhidmatan Amerika Syarikat kekal catatkan bacaan yang kukuh memberi isyarat pemulihan ekonomi berada pada landasan yang terbaik.
Mesyuarat Polisi Bank Pusat England (Khamis 7.00 Malam): Kadar faedah masih dijangka akan terus dikekalkan, namun apa pula petunjuk oleh BOE terhadap dasar monetari?  Pelabur akan menantikan isyarat bagi menentukan arah pergerakan Pound dalam pasaran.
Data Keluaran Dalam Negara Kasar AS (Khamis 8.30 Malam): Pelabur akan menilai pertumbuhan KDNK Amerika Syarikat bagi bacaan akhir untuk suku pertama 2021 dengan jangkaan kekal di paras 6.4% yang akan diterbitkan bersama beberapa data ekonomi lain termasuk tuntutan faedah pengangguran AS.


EUR/USD Perlahan Pada Penutup Dagangan 2021

Seperti yang telah dijangkakan penganalisis untuk pergerakan pasaran di penghujung tahun 2021 ini, harga tidak memberikan arah yang jelas dengan membuat pergerakan turun naik dalam julat yang kecil.
Carta harga pasangan mata wang EUR/USD kembali membuat penurunan semula pada dagangan Khamis semalam gagal untuk meneruskan lonjakan yang dipamerkan pada Rabu lalu.
Harga kembali susut sejak sesi Asia semalam dengan paras terendah harian dicatatkan sekitar 1.13000.
US dolar gagal untuk mendominasi ke atas Euro walaupun data tuntutan pengangguran Amerika Syarikat (AS) yang diterbitkan semalam positif dengan penurunan lebih rendah berbanding jangkaan.

Dengan jangkaan harga mungkin akan terus bergerak tidak menentu pada hari terakhir 2021, pelabur lebih berwaspada untuk berada dalam pasaran dan kebanyakan pemain pasaran lebih bersedia untuk pembukaan pasaran 2022.
 Harga yang juga berlegar di paras sokongan Moving Average 50 (MA50) pada rangka masa 1 jam turut gagal untuk memberi isyarat harga yang jelas di penghujung minggu ini.
Untuk jangkaan pergerakan menaik harga, zon resistance pada 1.14000 masih menjadi sasaran penting untuk diuji harga.
Sementara jika harga membuat penurunan pula, zon sokongan harga terletak di sekitar paras 1.12500 atau lebih rendah menuju 1.12000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Akan Teruskan Siri Kenaikan Harga Minggu Lalu?

US dolar kekal dilihat sebagai dagangan berisiko pada minggu ini dengan beberapa data-data utama bakal diterbitkan seperti laporan pekerjaan NFP dan juga tuntutan pengangguran Amerika Syarikat yang telah melonjak secara mendadak pada bacaan minggu lalu.
Presiden Amerika Syarikat Donald Trump terpaksa membatalkan hasrat untuk membuka semula ekonomi Amerika dan ditangguhkan sehingga penghujung April disebabkan penularan wabak COVID-19 yang semakin buruk.
Amerika Syarikat memegang rekod kes jangkitan tertinggi melebihi 142,000 kes sementara angka kematian tertinggi adalah di Itali melebihi 10,000 kematian.
Melihatkan pergerakan harga pada carta pasangan matawang EUR/USD, harga masih mengekalkan corak trend bullish walaupun penurunan harga dipamerkan pada dagangan Jumaat lalu.
Harga membuat penurunan sekitar 120 pips menguji zon RBS (resistance become support) di bawah paras 1.1000 sebelum harga kembali melonjak hampir 200 pips menutup dagangan di paras tertinggi minggu lalu.
Memulakan dagangan pada awak minggu ini, harga pada carta EUR/USD membuat penurunan pada sesi Asia menguji semula zon SBR (support become resistance) sekitar 1.10700.
Namun harga dijangka akan kembali membuat kenaikan semula jika US dolar terus bergerak lemah dalam pasaran dan harga mengekalkan corak kenaikan sejak minggu lalu.
 Kenaikan lebih tinggi dilihat akan menuju paras sekitar 1.1200 untuk harga menguji zon SBR tersebut.
Kenaikan yang diteruskan akan menjadikan paras penting 1.1300 sebagai destinasi tumpuan yang seterusnya.
Namun jika harga kekal membuat penurunan lebih rendah melepasi paras sokongan dinamik Moving Average 50 (MA50) pada rangka masa 1 jam pergerakan harga, penurunan akan menguji zon RBS sebelum ini di bawah 1.1000.
Seterusnya, paras 1.08800 dilihat sebagai tumpuan penurunan harga yang lebih rendah jika US dolar mampu mengukuh semula dan menekan matawang Euro.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Peletakan Jawatan Menteri Kewangan UK Lonjakkan Dagangan GBP/USD

Mencetuskan kehangatan di Britain apabila Sajid Javid semalam mengumumkan peletakan jawatan beliau sebagai Menteri Kewangan UK dan akan digantikan dengan calon baru, Rishi Sunak.
Berita yang kurang menyenangkan itu sebaliknya telah menyokong pengukuhan matawang Pound Sterling sehingga sesi New York berakhir.
Pelantikan Rishi Sunak sebagai Menteri Kewangan yang baru dijangka akan menyokong agenda Perdana Menteri UK Boris Johnson untuk melaksanakan rancangan untuk merancakkan semula perbelanjaan fiskal khususnya terhadap infrastruktur dan pelabur. Berkemungkinan juga dapat dilihat pemotongan kadar cukai.
Faktor yang dilihat sebagai positif oleh pelabur ini telah mendorong lonjakan ketara harga pada carta pasangan matawang GBP/USD mencatatkan kenaikan harian sekitar 130 pips.
Harga membuat kenaikan pada sesi New York semalam sehingga mencapai paras ketinggian hampir menyentuh 1.30700 menguji resistance harga yang diuji pada minggu lalu.
Kenaikan tersebut juga berjaya mengatasi pengukuhan matawang US dolar susulan data inflasi tahunan Amerika Syarikat pada bulan Januari mencatat peningkatan ke paras tertinggi sejak Oktober 2018.
Sehingga Jumaat, pergerakan harga pada carta GBP/USD menunjukkan corak kenaikan harga sejak awal minggu. Harga juga telah bergerak di atas garisan sokongan Moving Average 50 (MA50).
 Bersambung pada sesi pasaran Asia hari ini, harga kembali dilihat bergerak perlahan lebih rendah dari paras ketinggian zon resistance semalam.
Jika momentum pengukuhan GBP dikekalkan, harga bakal melepasi zon resistance 1.30700 sebelum meneruskan kenaikan berkemungkinan menuju paras penting pada 1.31500. Zon resistance tersebut diuji beberapa kali pada minggu keempat bulan Januari lalu namun harga sukar melepasinya.
Kenaikan lebih tinggi bakal menguji semula paras resistance tertinggi Januari pada ketinggian sekitar 1.32000 pada carta GBP/USD.
Namun jika sentimen rundingan EU-UK memberikan isyarat negatif, harga berkemungkinan mencatatkan penurunan semula melepasi sokongan dinamik MA50.
Penurunan seterusnya akan menuju zon RBS (resistance become support) pada 1.29500 sebelum terus turun lebih rendah ke paras support minggu ini pada 1.28700.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Mengiringi Kejatuhan Nilai ‘Silver’

Pergerakan harga emas dilihat susut pada dagangan hari ini memberi isyarat awal untuk trend kejatuhan nilai bagi logam kuning berharga itu.
Pada carta harga XAU/USD yang mengukur nilai emas berbanding US dolar, harga dilihat telah susut di bawah paras 1850.00 pada awal sesi pasaran Eropah hari ini (Selasa).
Situasi tersebut dilihat turut mengiringi penurunan nilai perak dalam pasaran setelah logam tersebut mencapai paras tertinggi 8 tahun melepasi paras $30 susulan isu Gamestop yang melihatkan pertempuran dalam pasaran di antara pelabur runcit dan syarikat-syarikat pelaburan.
Harga emas dilihat melonjak pada dagangan awal minggu mencapai paras ketinggian sekitar 1870.00 namun harga gagal untuk kekal berada di paras tinggi sebelum melihatkan penyusutan semula.
Secara teknikal, selepas harga bergerak di bawah paras halangan Moving Average 50 (MA50) pada rangka masa 1 jam pergerakan harga, pelabur berkemungkinan melihat isyarat lebih awal untuk trend bearish.
Sesi Eropah melihatkan harga menjunam sehingga ke paras sekitar 1845.00 sebelum perlahan semula di rintangan 1850.00.
 Penurunan harga berkemungkinan bersambung pada sesi New York dengan zon support minggu lalu sekitar 1835.00 akna menyokong harga daripada jatuh lebih rendah.
Namun jika penurunan berterusan, harga boleh mencecah sehingga ke zon sokongan 1820.00 ataupun paras support tumpuan 1800.00 sebelum ini.
Sebaliknya jika harga melonjak kembali, paras ketinggian pada 1875.00 akan menjadi destinasi tumpuan untuk harga menguji rintangan tersebut.
Paras tersebut turut dicapai pada penghujung Januari lalu namun harga masih gagal menembusinya dan begitu juga pada dagangan minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang Gergasi Mula Memantapkan Kedudukan dalam Sesi Asia!

US Dollar meningkat pada Jumaat, memulih daripada kejatuhan tujuh minggu terendah berikutan keyakinan terhadap unjuran ekonomi Amerika Syarikat dan pendapatan korporat. Dalam masa yang yang sama, dasar perlindungan AS masih meningkatkan ketidakpastian dari segi perdagangan global.
US Dollar Index yang melawan enam matawang utama kali terakhir dinilai pada 100.47. Indeks tersebut juga memulih kepada paras 100.73 selepas menjunam ke paras di bawah 100 mata pada Khamis.
Menurut Ketua Penganalisis FX di Bank of Tokyo Mitsubishi UFJ, Minori Uchida, pengukuhan US Dollar dibantu oleh peningkatan hasil Perbendaharaan Amerika Syarikat dan kekuatan ekuiti.
Tambah Uchida lagi, Trump juga telah menandatangani beberapa arahan eksekutif sejak perasmian beliau sebagai kesinambungan dari janji-janji beliau semasa kempen. Jadi, pasaran turut mengharapkan beliau meneruskan janji beliau terhadap rangsangan fiskal juga.
US Dollar telah kehilangan kira-kira 0.2 peratus berbanding matawang utama yang lain dalam minggu ini. Matawang ini juga mencatatkan kelemahan selama dua minggu berturut-turut sejak awal tahun yang lalu.
Pelabur juga bimbang dengan rancangan Trump untuk membina tembok sempadan antara AS dan Mexico dalam usaha untuk mengekang pendatang asing tanpa izin.
 White House berkata pada Khamis bahawa Trump telah mencadangkan cukai sebanyak 20 peratus terhadap barang-barang dari Mexico sebagai kos untuk membayar balik dinding tersebut.
Peso Mexico jatuh lebih daripada 0.5 peratus berbanding US Dollar dalam dagangan Asia berikutan berita tersebut.
Dalam masa yang sama, US Dolar pula menyusut 0.1 peratus berbanding yen kepada 114.40 Yen.
USD/JPY, 30 minit
Sementara itu, Euro dinilai $1.0681 berbanding US Dollar, tidak jauh dari paras terendah yang dicatat pada Khamis.
EUR/USD, 30 minit
Perjumpaan Trump-May, Ini Tumpuan Pasaran Hari Ini


Cuma Sebaris Kenyataan Trump Kembali Lonjakkan USD/CAD Sehingga 90 PIPS

Matawang dolar Kanada pada dagangan semalam menunjukkan kenaikan pada permulaan dagangan minggu ini dipandu oleh sentimen positif daripada perkembangan rundingan dagang antara Amerika Syarikat dan China yang memberi kelebihan kepada dagangan matawang komoditi.
Namun, CAD kembali mengalami kejatuhan terkesan oleh kenyataan daripada Presiden Donald Trump berkenaan isu minyak mentah.
“Oil prices getting too high. OPEC, please relax and take it easy. World cannot take a price hike – fragile!”.
Demikian kenyataan Trump dalam akaun media sosial Twitter beliau. Kenyataan tersebut telah menimbulkan kebimbangan terhadap pelabur setelah agak lama Trump tidak menyentuh berkaitan isu minyak sejak Disember tahun lalu.
Jika diperhatikan pergerakan harga pada chart pasangan matawang USD/CAD pada dagangan semalam, Loonie yang berjaya mengukuh pada mulanya telah menekan harga sehingga mencatatkan paras terendah semasa yang baru ke sekitar paras 1.31120.
Namun, penghujung dagangan sesi Eropah bersambung ke sesi pasaran New York semalam, harga dilihat telah kembali membuat kenaikan setelah CAD mengalami kejatuhan susulan kenyataan Trump tersebut.
 Harga telah merekodkan 90 pips kenaikan harga sehingga bersambung ke sesi dagangan Asia hari ini di mana harga kembali menguji paras tumpuan pada USD/CAD di paras 1.32000.
Jangkaan kenaikan harga boleh mencapai sekitar 130 pips pergerakan harga menuju ke paras resistance 1.3325 atau ke paras resistance 1.3302 (MagicR3) pada indicator Moshed Magic Line sekiranya dolar CAD terus melemah.
Sebaliknya jika dagangan CAD kembali mengukuh, harga berpotensi mencecah sehingga 80 ke 130 pips penurunan harga ke paras terendah semalam atau ke sekitar support 1.3080 (MagicS2).
Lihat gambar chart USD/CAD di bawah sebagai rujukan untuk perbandingan analisis teknikal anda. Perhatikan juga paras tumpuan yang digariskan pada indicator Moshed Magic Line.

Paras support: 1.3133, 1.3080, 1.3048.
Paras resistance: 1.3218, 1.3250, 1.3302.


GBP/USD Ke Paras Lebih Rendah Berbanding Minggu Lalu?

Mata wang Eropah dijangka didagangkan berisiko pada minggu ini di samping tekanan oleh jangkaan pengukuhan US dolar selepas hasil perbendaharaan Amerika Syarikat (AS) melonjak pada minggu lalu.
Namun, penurunan semula hasil bon AS pada awal minggu dijangka akan membantutkan sementara pergerakan US dolar dan pelabur menantikan ucapan oleh Pengerusi Federal Reserve (Fed) Jerome Powell pada sesi New York malam ini.
Pound Sterling dijangka berisiko walaupun UK masih meneruskan agihan vaksin. Hal ini kerana Perdana Menteri UK Boris Johnson bercadang untuk melanjutkan sekatan pergerakan di UK sehingga Oktober.
Situasi yang dilihat akan memperlahankan pemulihan ekonomi itu akan menambahkan tekanan buat dagangan Pound Sterling.
Pada minggu ini juga turut sarat dengan data ekonomi UK yang akan mempengaruhi pergerakan Pound seperti laporan data pekerjaan dan data jualan runcit.
Jika diperhatikan pergerakan harga pada carta pasangan mata wang GBP/USD, harga masih gagal tembusi paras rintangan 1.4000 selepas diuji sekali lagi pada minggu lalu.
Penghujung minggu menyaksikan harga turun semula ke paras sokongan 1.38300 pada zon tumpuan harga. Pergerakan di bawah halangan Moving Average 50 (MA50) pada rangka masa 1 jam juga turut memberi isyarat untuk harga menyambung trend penurunan.
 Memulakan dagangan di awal minggu ini, harga masih berlegar perlahan di zon 1.38300 dengan jangkaan penurunan lebih rendah akan berlaku.
Zon support pada 1.37000 akan kembali menjadi destinasi tumpuan harga untuk penurunan yang diteruskan.
Sekiranya Pound berjaya didagangkan mengukuh semula dalam pasaran, harga boleh membuat kenaikan semula namun paras rintangan 1.40000 bakal diuji sekali lagi.
Kenaikan yang lebih tinggi untuk perubahan trend bullish akan mensasarkan paras-paras tumpuan sebelum ini seperti 1.41000 dan paras rintangan 1.42000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Terkini Pasaran Sesi New York : Yen dan Euro Matawang Terkuat

Matawang Euro dan Sterling (GBP) kini berada di hadapan sebagai antara matawang terkuat di belakang Yen. US dollar pula berhadapan dengan tekanan dengan pengukuhan oleh Euro ketika ini.
Perkembangan terbaru dalam isu perdagangan menunjukkan China dan Kesatuan Eropah (EU) membuat sidang media bersama selepas rundingan dagangan dua hala berakhir.
Indeks US dollar yang mengukur kekuatan matawang greenback berbanding matawang utama yang lain susut 0.13% setakat pada pukul 8.58 malam.
Major pair EUR/USD setakat ini membuat kenaikan 0.23% dengan GBP/USD naik 0.08%. USD/JPY setakat ini membuat penurunan sebanyak 0.28%, USD/CAD pula naik 0.17% dengan USD/CHF hampir tidak berubah dengan susut 0.02%. Pair AUD/USD dan NZD/USD masing-masing membuat penurunan sebanyak 0.38% dan 0.20%.
 Matawang paling kuat setakat ini adalah JPY (Yen), manakala matawang paling lemah adalah, AUD dan NZD. Dengan menggabungkan matawang paling kuat dan lemah, pair AUD/JPY dan NZD/JPY masing-masing merekodkan penurunan 0.62% dan 0.54%.
Dalam sidang media antara EU-China petang tadi, Naib Presdien China Liu He berkata, “Kedua-dua pihak percaya kita perlu menentang protectionisme dan mengelak sikap seperti itu daripada menyebabkan naik-turun pasaran dan kemelesetan kepada ekonomi global.”
Naib Presiden Suruhanjaya Eropah, Jyrki Katainen pula berkata, “Penting untuk kita bekerjasama dalam menyelesaikan kapasiti berlebihan dalam sektor seperti keluli dan aluminium.”
Secara keseluruhan, sentimen pasaran masih lagi dilihat berisiko dengan kemerosotan indeks saham global. Indeks-indeks utama Eropah ketika ini menyusut dengan DAX di Jerman susut 1.66%, CAC40 susut 0.89% dan STOXX 600 susut 1.32%.
Bukan itu sahaja, majoriti indeks saham Asia juga ditutup lebih rendah pada hari Isnin.


Peniaga Logam Hitam Mampu Meneruskan Senyuman Selepas Minyak Mentah Didagang Tinggi

Harga minyak mentah jatuh pada hari Selasa berikutan kebanyakan pelabur menanti lebih banyak berita mengenai bekalan minyak mentah AS. Sementara itu, pasaran di China ditutup selama seminggu.
Minyak mentah bagi penghantaran November susut 0.51% kepada $48.56 setong. Di ICE Futures Exchange, Brent mentah jatuh 0.33% kepada $50.72 setong.
Institut Petroleum Amerika akan mengeluarkan laporan mengenai produk tapisan dan minyak mentah pada Selasa. Data rasmi seterusnya bakal dikeluarkan pada Rabu oleh Jabatan Tenaga Amerika Syarikat.
Semalam, harga minyak mentah AS berlegar berhampiran paras tertinggi selepas pengumuman pembekuan bekalan oleh OPEC pada minggu lepas terus menrangsang keyakinan pasaran.
 Data pembelia pengurus Chicago juga dicatat meningkat 54.2 bulan ini berbanding sebelumnya.
Walaupun mencatat keraguan pada awal keputusan, peniaga kelihatan optimis di peringkat global selepas OPEC dikatakan bakal mengurangkan bekalan kepada 32.5 juta hingga 33.0 juta tong sehari.
Ini juga merupakan perjanjian pembekuan bekalan yang pertama sejak 2008.
Analisa Teknikal Mingguan 3-7 Oktober 2016


USD Disokong Oleh Data Ekonomi Yang Positif, Isu Itali Menekan Dagangan Euro

Dolar Amerika Syarikat kembali mencatatkan pengukuhan dan bergerak ke paras tertinggi dua minggu pada dagangan Jumaat disokong oleh data ekonomi semalam yang mengeluarkan bacaan yang positif serta didorong juga oleh faktor kenaikan pada hasil perbendaharaan Amerika Syarikat.
Data perumahan yang positif serta laporan tuntuan pengangguran yang menurun memberi isyarat bahawa pasaran buruh semakin stabil untuk ekonomi terbesar dunia itu.
Dolar Euro pula kembali mengalami kejatuhan ke paras terendah lebih satu minggu dagangan pada Khamis berikutan kebimbangan pelabur terarah kepada pilihanraya parlimen Eropah pada minggu hadapan.
Selain itu, pelabur juga turut melihat isu Timbalan Perdana Menteri Itali, Matteo Salvini yang mengkritik undang-undang Kesatuan Eropah terhadap had bajet. Isu Itali menjadi salah satu faktor yang mempengaruhi penurunan pada dagangan Euro.
 Pound Sterling diniagakan di sekitar paras terendah empat bulan pada Khamis ekoran Perdana Menteri Britain, Theresa May sedang bergelut untuk mempertahankan perjanjian Brexit beliau dengan risiko Britain akan meninggalkan Kesatuan Eropah dengan membawa masalah.
Rundingan antara parti sebelum ini dilihat goyah dan tidak meyakinkan seterusnya membuatkan kepimpinan Theresa May terus tergugat.
Dagangan Yen dilihat perlahan dengan ketiadaan laporan terbaru mengenai perkembangan rundingan dagang antara Amerika Syarikat dan China namun pelabur masih melihat risiko tetap ada.
Begitu juga dagangan Aussie yang sensitif terhadap sentimen pasaran semasa. Laporan data pekerjaan Australia yang lemah semalam menjadi faktor yang menekan dagangan Aussie dan juga peningkatan risiko bahawa bank pusat bakal menurunkan kadar faedah pada mesyuarat akan datang.


EUR/USD Melonjak Semula Beri Petunjuk Perubahan Trend Harga

US dolar kembali bergerak susut dari paras tertinggi 3 bulan yang dicapai berbanding beberapa mata wang utama sementara Euro paparkan prestasi cemerlang pada dagangan Khamis semalam.
Sentimen pasaran berisiko yang memberi petanda kelembapan pertumbuhan global telah mengalihkan tumpuan pelabur ke arah aset lebih selamat menyaksikan beberapa mata wang safe-haven seperti Yen dan Swiss franc mengukuh.
Namun, situasi tersebut gagal dimanfaatkan oleh US dolar berikutan tekanan pada kejatuhan hasil perbendaharaan Amerika Syarikat (AS) yang berlegar di paras 1.30%.
Tumpuan pada sesi Eropah semalam, European Central Bank (ECB) telah mengubah sasaran inflasi kepada 2% dengan ucapan oleh Presiden Christine Lagarde menjangkakan unjuran inflasi yang stabil untuk tempoh masa sederhana.

Pada carta pasangan mata wang EUR/USD, harga telah kembali melonjak semula dari zon support 1.18000 mencatatkan kenaikan harian sekitar 80 pips ke paras 1.18600.
Kenaikan harga yang melepasi halangan Moving Average 50 (MA50) pada rangka masa 1 jam di carta EUR/USD itu juga telah memberi isyarat awal untuk perubahan trend harga semula.
 Kenaikan harga dilihat akan diteruskan untuk menuju ke paras rintangan 1.19000 pada zon SBR (support become resistance) yang telah diuji pada Selasa lalu.
Kenaikan lebih tinggi melepasi zon tersebut akan terus memberi isyarat lebih jelas bagi trend bullish semula pada carta EUR/USD untuk jangkaan sasaran seterusnya ke paras 1.20000.
Sebaliknya jika harga kembali menjunam semula, zon support 1.18000 akan diuji sekali lagi untuk pelabur menilai reaksi harag pada zon tersebut.
Sekiranya harga berjaya tembus lebih rendah, penurunan akan dijangkakan menuju ke paras sokongan sekitar 1.17200 untuk meneruskan trend bearish harga pada minggu sebelum ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Peningkatan Data US Menguatkan US Dolar Sejurus Data Dikeluarkan

Data jualan runcit US baru sahaja dikeluarkan pada pukul 9.30 malam tadi. Bacaan bagi jualan runcit meningkat 0.6% pada Disember yang menunjukkan peningkatan yang agak besar berbanding bacaan yang dicatatkan pada bulan sebelum iaitu kenaikan 0.2% yang telah dikaji semula dari bacaan sebelum ini iaitu 0.1%. Jangkaan bagi data kali ini ialah 0.5%.
Jualan bagi kenderaan bermotor meningkat sebanyak 2.4% pada bulan sama berbanding peningkatan 0.5% sebelum ini.
Manakala data teras jualan runcit (core-retail sales) yang digunakan bagi menganggar jumlah keluaran dalam negara kasar (KDNK) meningkat 0.2% pada bulan sama. Data ini tidak mengambilkira jualan kenderaan, stesen minyak dan bahan pembuatan bangunan.
 Indeks keyakinan pengguna yang meningkat pada Disember, diterjemahkan ke dalam peningkatan jualan runcit hari ini. Indeks keyakinan pengguna yang diumumkan sebelum ini mencatatkan kenaikan kepada 98.2 dari 93.8 sebelum itu.
Data yang dikeluarkan ini, dijangka memperbaiki sentimen terhadap pasaran US, selepas sidang media Trump sebelum ini menyebabkan kejatuhan US dolar.
Sejurus data dikeluarkan, matawang US dolar menguat berbanding majoriti matawang utama yang lain dengan Eur/Usd jatuh hampir 40 pip. Walaubagaimanapun, Eur/Usd membuat reverse ke atas semula tidak sampai dalam masa 15 minit data ini dikeluarkan.